qundao/data-zh-poetry huggingface dataset:
焦仲妇
作者：杨维桢
朝代：元
体裁：乐府曲辞

刘氏有好女，十三能织素。十五能箜篌，十六通书数。十七为焦氏妇，得意焦氏夫，失意焦氏姑。阿母谓阿仲，汝去尔妇，尔妇自专不受驱。东邻有女如罗敷，吾与汝聚如水与鱼。阿仲孝母复爱妾，爱妾爱必割，母命不可违斯须。仲去妇，无七辜，为吾谢外姆，破镜毋再合，断弦当再续。妇感仲区区，誓天日，不再家。君如盘石，妾如苇蒲，苇蒲绕石石不车。但苦亲父亡，父亡有暴兄，暴若豺与狼。迫我再事人，不得留母堂。脱我旧丝履，重作嫁衣裳。腰袜绣华袜，耳著明月裆。团扇画双鸾，箜篌弹凤皇。盖若市门使我掩面不得藏。昨日县令媒，云有弟三郎。今日府君媒，云有弟五郎。金鞍玉脑马，青雀白鹄舫。杂彩三百端，赉钱三万镪。仲妇不得惧违我暴兄。宁违暴兄死，不违焦仲使意伤。矢为焦家一姓妇，不为他妇食二家水浆。开户四无人，投身赴沧浪。焦仲闻之裂肝肠，挂身一在枯枝桑。两家合葬庐水傍，暴姑悍兄泪浪浪。
焦尾辞
作者：杨维桢
朝代：元

焦尾器犹在，焦尾音无遗。眷兹古人器，恒以今四丝。纤手弄掩抑，类作箜篌悲。赤城有佳士，今人古人师。独作古先操，颀然如见之。饮以化人酒，此味从谁知？
焦尾辞
作者：杨维桢
朝代：元
体裁：乐府曲辞

焦尾器犹在，焦尾音无遗。眷兹古人器，縆以今人丝。纤手弄掩抑，类作箜篌悲。赤城有佳士，今人古人师。独作古先操，颀然如见之。饮以化人酒，此味从谁知。
燕子辞
作者：杨维桢
朝代：元

宜男草生春又归，美人春病减腰围。何如使君堂前燕，将得春雏入幕飞。燕子将雏春又深，不堪春思似秋心。东郊春入车前草，荡子马蹄何处寻。
燕子辞·其一
作者：杨维桢
朝代：元
体裁：乐府曲辞

宜男草生春又归，美人春病减腰围。何如使君堂前燕，将得春雏入幕飞。
燕子辞·其三
作者：杨维桢
朝代：元
体裁：七言绝句

燕子来时春雨香，燕子去时秋雨凉。鸳鸯一生不作客，夜夜不离双井塘。
燕子辞·其三
作者：杨维桢
朝代：元

燕子来时春雨香，燕子去时秋雨凉。鸳鸯一生不作客，夜夜不离双井塘。燕子楼头入妾家，燕来燕去惜容华。祇应韩重相思骨，化作湖中并蒂花。
燕子辞·其二
作者：杨维桢
朝代：元
体裁：乐府曲辞

燕子将雏春又深，不堪春思似秋心。东郊春入车前草，荡子马蹄何处寻。
燕子辞·其四
作者：杨维桢
朝代：元
体裁：七言绝句

燕子楼头入妾家，燕来燕去惜容华。祇应韩重相思骨，化作湖中并蒂花。
燕子辞四首
作者：杨维桢
朝代：元

宜男草生春又归，美人春病减腰围。何如使君堂前燕，将得春雏入幕飞。燕子将雏春又深，不堪春思似秋心。东郊春入车前景，荡子马蹄何处寻？燕子来时春雨香，燕子去时秋雨凉。鸳鸯一生不作客，夜夜不离双井塘。燕子楼头是妾家，燕来燕去入容华。只应韩重相思骨，化作潮中并蒂花。
燕子辞四首·其四
作者：杨维桢
朝代：元
体裁：七言绝句

燕子楼头是妾家，燕来燕去入容华。只应韩重相思骨，化作潮中并蒂花。
燕燕步踽踽
作者：杨维桢
朝代：元
体裁：乐府曲辞

燕燕步踽踽，飞附阳阿主。燕燕尾涏涏，飞宿昭阳殿。啄子啄及矢，誓断涏涏尾。十四月，虹流辉，望尧门，方是耶非。市犊归，湢凤飞，玄宫之人兮，白华绿衣。
牛商行
作者：杨维桢
朝代：元
体裁：乐府曲辞

黄牛商，水牛商，驱牛渡淮道路长。淮天喘热淮月黄，老商爱牛视如伤。淮民耕稼禾上场，皮角有令恐牛殃。君不见昨夜官军大索马，牝牡千匹如驱羊。
牝鸡雄
作者：杨维桢
朝代：元
体裁：乐府曲辞

牝鸡雄，秦氏熊。吴王入楚妻，后宫牝鸡雄。把剑夜啸生悲风，夫亡子遁谁适从。人言秦鸡解逐凤，不知牝逐孤飞龙。
牧羝曲
作者：杨维桢
朝代：元
体裁：古风

老羝何日乳，归雁忽能言。不逐虞常死，丁零尚有恩。
狄武襄
作者：杨维桢
朝代：元

宾州海月光团团，银花火树烧烂班。将军如内客未敢，捷书已？昆仑关。当时谏官疑武士，岂知辨贼遽如此？于乎，铜面将军今岂无？世无丞相庞公甘老死！
狄武襄
作者：杨维桢
朝代：元
体裁：古风

宾州海月光团团，银花火树烧烂班。将军如内客未敢，捷书已�昆仑关。当时谏官疑武士，岂知辨贼遽如此？于乎，铜面将军今岂无？世无丞相庞公甘老死！
狗马辞
作者：杨维桢
朝代：元
体裁：乐府曲辞

狗有乌龙兮马有的卢，的卢徇主兮乌龙食奴。于乎交之借兮无解，孤之托兮无婴。吁嗟乌龙兮狗之解，吁嗟的卢兮马之婴。
狗马辞
作者：杨维桢
朝代：元

狗有乌龙疠马有的卢，的卢徇主兮乌龙食奴。於呼交之借兮无解，孤之托兮无婴。吁嗟乌龙兮狗之解，吁嗟的卢兮马之婴。
独禄篇
作者：杨维桢
朝代：元
体裁：古风

独禄独禄恶水浊，仇家当族，孝子免污辱。孝子躯干小，勇气满九州，拔刀削中睨父仇。父仇未报，何面上父丘。漆仇头，为饮器。脔仇肉，为食嘬，头上之天才可戴！
独禄篇
作者：杨维桢
朝代：元

独禄独禄，恶水浊。仇家当族，孝子免污辱。孝子躯干小，勇气满九州。拔刀削中睨父仇。父仇未报，何面上父丘。漆仇头，为饮器；脔仇肉，为食嘬，头上之天才可戴。
独酌谣
作者：杨维桢
朝代：元
体裁：乐府曲辞

我约月槎客，去向月宫游。试辨月中物，山河之倒影，大树之阎浮。羿妻不死到今几甲子，山夷海突还纪宫中筹。吾闻九州之外更九州，君房曼倩不能周。岂无汤桀与轩尤，迭蛮迭触寻戈矛，久安长治安得万岁而千秋。君不见沙丘鲍、乌江猴，白门兔、荆州牛，锦绷老羯、金床小蠕，邗沟又筑汪芒丘。泪亦不能为之堕，心亦胡能生许愁。采石袍，赤壁舟。古人不与今月在，古月还为今人留，呼酒重登黄鹤楼。
狼山晚晴图
作者：杨维桢
朝代：元
体裁：七言绝句

樵东风雪夜无边，一别狼山已几年。今日江南携画看，玉峰十二倚青天。
玄妙观重建玉皇殿诗
作者：杨维桢
朝代：元
体裁：古风

神鳌载弁青浮红，水晶宫阙神人宫。金铺雕础固且崇，参差珠阁当天中。仰瞻倍扆天人容，天威只赤下地通。白云之乡帝乘龙，翩然大荒灵下降。彩烟绮雾陛九重，灵鹤万舞来从东。五方之人叩吉凶，帝悯下土叩辄从。物不疵疠岁屡丰，十日一雨五日风。圣人体天上帝同，好生之德天同功。祝圣人寿生聪聪，倥侗至德还古蒙。弥天万年天无终。
玄妙观重建玉皇殿诗
作者：杨维桢
朝代：元

神鳌载弁青浮红，水晶宫阙神人宫。金铺雕础固且崇，参差珠阁当天中。仰瞻倍扆天人容，天威只赤下地通。白云之乡帝乘龙，翩然大荒灵下降。彩烟绮雾陛九重，灵鹤万舞来从东。五方之人叩吉凶，帝愍下土叩辄从。物不疵疠岁屡丰，十日一雨五日风。圣人体天上帝同，好生之德天同功。祝圣人寿生聪聪，倥侗至德还古蒙。弥天万年天无终。
玄霜台为吕希颜赋
作者：杨维桢
朝代：元
体裁：七言律诗

仙家楼若有玄霜，无奈今宵月色凉。露下金茎仙掌白，光生玉兔雪眉苍。道人醉写榴皮字，仙客饥分宝屑粮。爱我西阑吹铁笛，碧云千里雁飞长。
玉山以诗见招用韵奉答二首·其一
作者：杨维桢
朝代：元
体裁：七言绝句

君泛脂江我泛娄，沙棠小桨木兰舟。醉吹铁笛珠帘底，端为风流刺史留。
玉山以诗见招用韵奉答二首·其二
作者：杨维桢
朝代：元
体裁：七言绝句

沧楼诗招箫史凤，莲艇或踏琴高鱼。卷尽芙蓉秋万顷，瀛洲信有玉人居。
玉山草堂雅集又题
作者：杨维桢
朝代：元
体裁：七言律诗

我常被酒玉山堂，风物于人引兴长。银丝莼荐野鸭炙，金粟瓜取西杨庄。山头云气或成虎，溪上仙人多讶羊。何处行春《柘枝》鼓，阆州《竹枝》歌女郎。
玉山草堂（蜀郡虞集隶颜，遂昌郑元祐为记）·其一
作者：杨维桢
朝代：元
体裁：古风

爱汝玉山草堂好，草堂最好是西枝。浣花杜陵锦官里，载酒山简高阳池。花间语燕春常在，竹里清樽晚更移。无奈道人狂太甚，时□红袖写乌丝。
玉莲曲为金陵张氏妓赋
作者：杨维桢
朝代：元
体裁：古风

芙蓉出五沃，荡漾水中央。托根遍七泽，濯影照沧浪。亭亭立淤泥，静试岳井妆。使君青雀舫，夜夜宿花傍。为结明珰盖，覆此并头芳。洛妃解瑶佩，王母荐琼觞。饥餐玲珑玉，渴饮醍醐浆。白日忽成晚，粉面落秋霜。窟䆛不结子，柔丝断藕肠。波寒沈獭伞，愁杀野鸳鸯。
玉莲曲为金陵张氏妓赋
作者：杨维桢
朝代：元

芙蓉出五沃，荡漾水中央。托根遍七泽，濯影照沧浪。亭亭立淤泥，静试岳井妆。使君青雀舫，夜夜宿花傍。为结明珰盖，覆此并头芳。洛妃解瑶珮，王子荐琼觞。饥餐玲珑玉，渴饮醍醐浆。白日忽成晚，粉面落秋霜。窟不结子，柔丝断藕肠。波寒沉獭伞，愁杀野鸳鸯。
玉蹄騧
作者：杨维桢
朝代：元
体裁：古风

银脑玉蹄騧，金鞭问妾家。窗开桃叶渡，小艇在荷花。
玉蹄驹
作者：杨维桢
朝代：元

银脑玉蹄驹，金鞭问妾家。
窗开桃叶渡，小艇在荷花。
玉镜台
作者：杨维桢
朝代：元
体裁：古风

郎赠玉镜台，妾挂菱花盘。安得咸阳镜，照郎心肺肝。
玉镜台
作者：杨维桢
朝代：元

郎赠玉镜台，妾挂菱花盘。安得咸阳镜，照郎心肺肝？
王孝子祥
作者：杨维桢
朝代：元
体裁：古风

王孝子，魏三公。雀入幕，鲤入冰。孝子可移臣子忠，而况三老北面天子尊辟雍。何司徒，荀仆射，九锡王前相率拜。孝子龙钟亦长揖，爵级同升在三太。三太何足尊，不若犍为李孝孙。
王左辖席上夜宴
作者：杨维桢
朝代：元
体裁：七言律诗

银烛光残午夜过，凤笙龙管杂鸣鼍。佩符新赐连珠虎，觞令严行卷白波。南国遗音誇壮士，西蛮小队舞《天魔》。醉归不怕金吾禁，门外一声吹簸罗。
王左辖席上夜宴（辛丑冬）
作者：杨维桢
朝代：元

银烛光残午夜过，凤笙龙管杂鸣鼍。珮符新赐连珠虎，觞令严行卷白波。南国遗音夸壮士，西蛮小队舞天魔。醉归不怕金吾禁，门外一声吹簸罗。
王承纲女
作者：杨维桢
朝代：元
体裁：乐府曲辞

王客女，春花面，璞玉躯，青年已许东家夫。如何君王乱礼法，合欢重绾双罗襦。感君恩，侍君酒，但念高堂父与母。愿君知妾心，使妾东家奉箕帚。君一怒，父万里。魂飞鸾刀逐父死，不殉牵羊秦国鬼。
王氏女
作者：杨维桢
朝代：元

王氏女，始州人。
羌中老虎旁金地，朝接长安暮聚南山群，庞家大将不敢嗔。
王氏女，在虎门。
上马与联辔，下马与饮酒。
老虎卧酣上马走，拔刀杀虎如杀狗。
王氏女，真奇勋。
锡以崇义号夫人，不数李家娘子军。
王氏女
作者：杨维桢
朝代：元
体裁：乐府曲辞

王氏女，始州人，羌中老虎旁企地，朝接长安莫聚南山群，庞家大将不敢嗔。王氏女，在虎口，上马与联辔，下马与饮酒。老虎卧酣上马走，拔刀杀虎如杀狗。王氏女，真奇勋，锡以崇义号夫人，不数李家娘子军。
王烈妇诗
作者：杨维桢
朝代：元
体裁：七言绝句

介马驮驮百里程，青枫一夜血诗成。祇应刘阮桃花水，不似巴陵汉水清。
王若水绿衣使图
作者：杨维桢
朝代：元
体裁：古风

绿衣翠顶珠冠缨，西来万里陇山青。金鸡一鸣天下白，此鸟一鸣天下平。金精禀气清儆直，言语分明藏不得。宫中未闻家国事，共爱聪明好颜色。殿上衮衣谁小戏，宫中锦绷摇虎翅。皂雕御史不弹邪，拜赐君王绿衣使。
珊瑚鞭
作者：杨维桢
朝代：元
体裁：乐府曲辞

侬出青桑下，郎来渌水边。相看成自语，马脱珊瑚鞭。
琵琶怨
作者：杨维桢
朝代：元
体裁：古风

蜀丝鸳鸯织锦绦，逻檀凤皇斲金槽。弦抽瓮茧五色毫，双成十指声嘈嘈。冢头青草天山雪，眼中红冰嵬下血。哀弦凄断感精烈，池上蕤宾跃方铁。
琵琶怨
作者：杨维桢
朝代：元

蜀丝鸳鸯织锦衾，逻檀凤凰斫金槽。弦抽瓮茧五色毫，双成十指声嘈嘈。冢头青草天山雪，眼中红冰嵬下血。哀弦凄断感情烈，池上蕤宾跃方铁。
瑞香花
作者：杨维桢
朝代：元
体裁：七言绝句

一团华盖翠亭亭，万个丁香露欲零。日炙锦薰眠不得，玉人扶起酒初醒。
璚台曲
作者：杨维桢
朝代：元
体裁：乐府曲辞

璚台之山三万八千丈，上有琼台十二高崚嶒。草有三秀之英可药疾，树有千岁之实能长生。神人白面长眉青，玉笙吹春双凤鸣。晓然见我惊呼名，授我以灵虚之簧和飞琼。约我一双玉杵臼，重见西态盈。刚风吹堕白雪精，一念老作河姑星。赤城老人在何处，何以遗我九节藤，拄到璚台十二层。
璚花珠月二名姬
作者：杨维桢
朝代：元
体裁：七言律诗

新年春色在邻家，队子三三聚馆娃。月满十分珠有价，花开第一玉无瑕。蒲萄酒滟沈樱颗，翡翠裙翻踏月牙。老子围红先点笔，诗成勉饮玉莲华。
生合欢
作者：杨维桢
朝代：元

朝作生合欢，暮作生离泣。安得并蒂坚，坚似七姑汁？
生合欢
作者：杨维桢
朝代：元
体裁：乐府曲辞

朝作生合欢，莫作生离泣。安得并蒂坚，坚似七姑汁。
用苏昌龄韵赋李紫筼白云窗
作者：杨维桢
朝代：元
体裁：七言律诗

紫筼之筼筼满林，白云之云云复深。忽见南山有真意，时闻好鸟流清音。盆翻玉女当窗雪，棋款仙樵石几阴。为子朗歌成古调，写以老铁斛卢琴。
用苏昌龄韵，赋李紫筼白云窗
作者：杨维桢
朝代：元

紫筼之筼筼满林，白云之云云复深。
忽见南山有真意，时闻好鸟流清音。
盆翻玉女当窗雪，棋款仙樵石几阴。
为子朗歌成古调，写以老铁解庐琴。
用韵复云松老人华阳巾歌
作者：杨维桢
朝代：元
体裁：古风

君不见獬豸不识字，高柱削铁坚，白简孰辨贤不贤？又不见鵔鸃偏尚武，高屋压虎肩，五兵不理长酣眠。铁崖老狂者，强项如董宣。小巾制子夏，正要江东传。人间绯紫揎，已蜕风中蝉，脱巾漉酒东篱边。吴淞老褐来贺我，倒冠共醉春风前。我歌此歌君拍手，东壶西阆开洞天，洞天之鹤为我双回旋。
用顾松江复理斋贰守
作者：杨维桢
朝代：元

仙客题来隘九州，身骑黄鹤记南游。乌衣故国江山在，铜柱荒台草树秋。起舞刘琨空有志，登高王粲不胜愁。问君绝境今何在，只忆当年顾虎头。
用顾松江韵复理贰守并柬雪坡刺史
作者：杨维桢
朝代：元
体裁：七言律诗

仙客归来隘九州，身骑黄鹤记南游。乌衣故国江山在，铜柱荒台草木秋。起舞刘琨空有志，登高王粲不胜愁。问君蔗境今何在，祇忆当年顾虎头。
用顾松江韵复理贰守并柬雪坡刺史
作者：杨维桢
朝代：元

仙客归来隘九州，身骑黄鹤记南游。
乌衣故国江山在，铜柱荒台草木秋。
起舞刘琨空有志，登高王粲不胜愁。
问君蔗境今何在？只忆当年顾虎头。
甲申腊月廿五日初度
作者：杨维桢
朝代：元
体裁：古风

去年生旦吴山雪，我食无鱼客弹铗。今年生旦逢立春，座上簪花写春帖。主人锦筵相为开，烹羊炰羔作春杯。柳车昨夜送穷去，羯鼓今日迎春来。家人祝词心转急，富贵今年当五十。男儿富贵绝可怜，年少光阴胡可及。大姬白题作胡舞，小姬吴歈歌《白苎》。丹穴锦毛飞凤凰，海树红芽语鹦鹉。两家公子与玉觞，酒酣起把双银艡。胸吞笠泽三万顷，气卷渴鲸千丈长。座中有客吾宗老，玉山不受春风倒。歌词自作风格高，合乐莺声一时好。夜如何其且秉烛，主人奉欢为不足。主人交谊晚谁似，四海弟兄同骨肉。我歌醉歌君击缶，金抟琵琶勿停手。洞庭君献橘双头，饮以洞庭春色酒，轮云世事知何有。
留别浯溪诸友
作者：杨维桢
朝代：元
体裁：七言律诗

浯溪长揖向兰溪，偶及高秋欲半时。明月不分天远近，故人相望浙东西。青山木落千樯立，沧海潮来万马驰。倚棹歌阑离思作，今宵风雨倍凄凄。
留肃子歌
作者：杨维桢
朝代：元

留肃子，草衣儒，居无室屋出无驴。十年落魄走吴下，一日奋迅游天都。自言袖有黄帝书，淮荒海盗及吴租。大臣不讳省中休，法官交讥台上乌。草衣言事不畏死，请剑欲斩崔司徒。
留肃子歌
作者：杨维桢
朝代：元
体裁：古风

留肃子，草衣儒，居无室屋出无驴。十年落魄走吴下，一日奋迅游天都。自言袖有黄帝书，淮荒海盗及吴租。大臣不讳省中木，法官交讥台上乌。草衣言事不畏死，请剑欲斩崔司徒。
留题毗山松风竹月亭
作者：杨维桢
朝代：元
体裁：五言律诗

荡舟北郭外，华表见新亭。水作游龙势，山为偃月形。怪松蟠水赤，高竹上山青。一束生刍意，千秋地下灵。
瘦马行
作者：杨维桢
朝代：元

瘦马青海种，新自流沙至。市门顾不售，千金价无二。肉骀大项领，匹帛可收致。天寒道里愁，伏枥消远志。瘦马虽伶仃，毅有千里气。世无牙与青，瘦马与谁试。
瘦马行
作者：杨维桢
朝代：元
体裁：乐府曲辞

瘦马青海种，新自流沙至。市门顾不售，千金价无二。肉骀大项领，疋帛可收致。天寒道里愁，伏枥消远志。瘦马虽伶仃，毅有千里气。世无牙与青，瘦马与谁试。
登华顶峰
作者：杨维桢
朝代：元
体裁：乐府曲辞

铁崖仙人来自西崆峒，琼林宴罢随天风。天风散珠玉，乃在华顶峰。拔地一万八千丈，但见琼台瑶阙巀嶪撑青空。长松倚天不盈尺，桃花水与银河通。老仙独睨万物表，炯如秋水开夫容。火乌夜半吐东海，石桥飞渡天门龙。九重启金钥，千楹立綵虹。列仙夹仗冰雪容，中有晨肇双郎之窈窕，珊珊杂佩摇玲珑。胡麻饭初熟，上案双玉童。翩然迎老仙，笑语风云从。冰桃琥珀碗，霞液玻瓈钟。陶然一醉三千霜，酡颜相映扶桑红。归来笠泽成小隐，林屋洞访浮丘翁。下视东蒙尘土濛，蓬科万冢眠英雄。
白头吟
作者：杨维桢
朝代：元
体裁：乐府曲辞

长夜白头吟，新丝理故琴。莫将一日意，误结百年心。
白头翁
作者：杨维桢
朝代：元

疏蔓短于蓬，卑栖怯晚风。
只缘头白早，无处入芳丛。
白翎鹊辞
作者：杨维桢
朝代：元

白翎鹊，西极来。金为冠，玉为衣。百鸟见之不敢飞，雄狐猛虎愁神机。先帝亲手鞲，重尔西方奇。海东之青汝何为？下攫草间雉兔肥，奈尔猛虎雄狐狸！白翎鹊，来西极，地从翼旋山目侧。边风朔气劲折胶，材官猛箭与之敌，黄狼紫兔不馀力。须臾白雪轻，一举千仞直。鴐鹅洒血当空掷。金头玉颈高十尺，千秋万岁逢玉食。
白翎鹊辞
作者：杨维桢
朝代：元

白翎鹊，西极来。金为冠，玉为衣。百鸟见之不敢飞，雄狐猛虎愁神机。先帝亲手鞲，重尔西方尔。海东之青汝何为？下攫草间雉兔肥，奈何猛虎雄狐狸。白翎鹊，来西极，地从翼旋山目侧。边风朔气劲折胶，材官猛箭与之敌，黄狼紫免不余力。须臾白雪轻，一举千仞直，驾鹅洒血当空掷。金头玉颈高千尺，千秋万岁逢玉食。
白翎鹊辞·其一
作者：杨维桢
朝代：元
体裁：古风

白翎鹊，西极来。金为冠，玉为衣。百鸟见之不敢飞，雄狐猛虎愁神机。先帝亲手鞲，重尔西方奇。海东之青汝何为？下攫草间雉兔肥，奈尔猛虎雄狐狸！
白翎鹊辞·其二
作者：杨维桢
朝代：元
体裁：古风

白翎鹊，来西极，地从翼旋山目侧。边风朔气劲折胶，材官猛箭与之敌，黄狼紫兔不馀力。须臾白雪轻，一举千仞直。鴐鹅洒血当空掷。金头玉颈高十尺，千秋万岁逢玉食。
白门柳
作者：杨维桢
朝代：元
体裁：乐府曲辞

步出白门柳，闻歌金缕衣。事生不事死，曩誓今已遗。空负地下心，百年以为期。向来媒佻鸠，宁为今日思。
白门柳
作者：杨维桢
朝代：元

步出白门柳，闻歌金缕衣。事生不事死，曩誓今已遗。空负地下心，百年以为期。向来媒佻鸠，宁为今日思？
白雪辞
作者：杨维桢
朝代：元
体裁：古风

痴云驾日日为黄，白光半夜漏东方。广寒兔老玉发蜕，一箭刚风落人世。锦宫肉屏香汗溶，酒如春江饮如虹。彩鸾帘额不受卷，酒面洗作梨花风。阶前狮子积不坏，十日琼田换尘界。金钲取挂扶桑晓，照见琼田出寒莩。
白雪辞
作者：杨维桢
朝代：元

痴云驾日日为黄，白光半夜漏东方。广寒兔老玉发蜕，一箭刚风落人世。锦宫肉屏香汗溶，酒如春江饮如虹。彩鸾帘额不受卷，酒面洗作梨花风。阶前狮子积不坏，十日璚田换尘界。金钲取挂扶桑晓，照见璚田出寒莩。
皇娲补天谣
作者：杨维桢
朝代：元

盘皇开天露天丑，夜半天星堕天狗。璇枢缺坏奔星斗，轮鸡环兔愁飞走。圣娲巧手炼奇石，飞廉鼓鞲虞渊赤。红丝穿饼补天空，太虚一碧玻璃色。辐旋毂转四极正，高盖九重县水镜。三光不凋河不泄，天上神仙宅金阙。当时坤母亦在旁，下拾残灰补地裂。
皇娲补天谣
作者：杨维桢
朝代：元
体裁：古风

盘皇开天露天丑，夜半天星堕天狗。璇枢缺坏奔星斗，轮鸡环兔愁飞走。圣娲巧手炼奇石，飞廉鼓鞴虞渊赤。红丝穿饼补天穿，太虚一碧玻璃色。辐旋毂转四极正，高盖九重悬水镜。三光不凋河不泄，天上神仙宅金阙。当时坤母亦在傍，下拾残灰补地裂。
盐商行
作者：杨维桢
朝代：元

人生不愿万户侯，但愿盐利淮西头。人生不愿万金宅，但愿盐商千料舶。大农课盐析秋毫，凡民不敢争锥刀。盐商本是贱家子，独与王家埒富豪。亭丁焦头烧海榷，盐商洗手筹运握。大席一囊三百斤，漕津牛马千蹄角。司纲改法开新河，盐商添力莫谁何。大艘钲鼓顺流下，检制孰敢悬官铊。吁嗟海王不爱宝，夷吾策之成伯道。如何后世严立法，只与盐商成富媪。鲁中绮，蜀中罗，以盐起家数不多。只今谁补货殖传，绮罗往往甲州县。
盐商行
作者：杨维桢
朝代：元
体裁：古风

人生不愿万户侯，但愿盐利淮西头。人生不愿万金宅，但愿盐商千料舶。大农课盐析秋毫，凡民不敢争锥刀。盐商本是贱家子，独与王家埒富豪。亭丁焦头烧海榷，盐商洗手筹运握。大席一囊三百斤，漕津牛马千蹄角。司纲改法开新河，盐商添力莫谁何。大艘钲鼓顺流下，检制孰敢悬官铊。吁嗟海王不爱宝，夷吾筴之成伯道。如何后世严立法，祗与盐商成富媪。鲁中绮，蜀中罗，以盐起家数不多。只今谁补货殖传，绮罗往往甲州县。
盐车重
作者：杨维桢
朝代：元

盐车重，盐车重，官骥牵不动。官铊私秤秤不平，秤秤束缚添畸令。盐车重，重奈何，旑令带多私转多。大商鬻不尽，私鹾夹公引。乌呼江南转运涩如胶，漕吏议法方呶呶。
盐车重
作者：杨维桢
朝代：元
体裁：乐府曲辞

盐车重，盐车重，官骥牵不动。官铊私秤秤不平，秤秤束缚添畸令。盐车重，重奈何，畸令带多私转多。大商鬻不尽，私醝夹公引。乌乎江南转运涩如胶，漕吏议法方呶呶。
盘所歌
作者：杨维桢
朝代：元
体裁：古风

盘之宫东丘之乐，盘之土耕者让亩。盘之泉渔不竭渊，盘之阻外禦其侮。盘之深内潜我心，盘之禳实繁我族。嗟盘之乐兮，乐而安。风雨不震兮，燹涝弗奸。孝以致其养兮，义以广夫急难。居饶安矣体愈胖。心无忧兮奚有患。歌兮乐女盘。女将和兮考吾槃。
盲老公
作者：杨维桢
朝代：元
体裁：古风

盲老公，侍御史，崇台半面呼天子。白米红盐十万家，凤笙龙管三千指。门前养客皆天骄，一客解散千黄苗。太阿之枋忽倒掷，槌杀义鹘招群枭。一客死，百客辱，万夫怒，一夫独。生缚老盲来作俘，百口贱良一日戮。独遗小娥年十五，腰金买身潜出户。腰金买身潜出户，驮作倡家马郎妇。
盼盼
作者：杨维桢
朝代：元

冢上白杨今十年，楼头燕子尚留连。
铜台多少丁宁恨，谁向西陵望墓田？
眉怃词
作者：杨维桢
朝代：元

朝画眉，暮画眉，画眉日日生春姿。长安已知京兆怃，有司直奏君王知。君王毛举人间事，不咎人间夫妇私。
眉怃词
作者：杨维桢
朝代：元
体裁：乐府曲辞

朝画眉，莫画眉，画眉日日生春姿。长安已知京兆怃，有司直奏君王知。君王毛举人间事，不咎人间夫妇私。
真仙谣
作者：杨维桢
朝代：元
体裁：乐府曲辞

停君歌，住尔咢，听我歌莫莫。后天有死，长生可学。瓶收七豕，纸剪双鹤。盆花顷刻开，屏女相唯诺。痴仙狡狯弗之觉，去寻王屋二子讲太朴。丹海乌，沈冰壑。黄河丸，裂火暴。于乎后天一死长生不可学。西华倾，东海涸，问我在何处，手持天根不盈握。浩劫万万劫，始胸之天，几褪黄卵壳。
石妇操
作者：杨维桢
朝代：元
体裁：琴操

峨峨孤竹冈，上有石鲁鲁。山夫折山花，岁岁山头歌石妇。行人几时归？东海山头有时聚。行人归，啼石柱，石妇岑岑化黄土。
石桥篇
作者：杨维桢
朝代：元

飞精石为室，万岁藏不得。忽然混沌破，石鲸横百尺。山头方广开，金策凌空来。白猷双眼穴，长跪不能越。痴儿唾落饥蛟涎，新鬼旧鬼悲人天。蹋石梁，拜石耕，五百凌霄在心影，过去过来弹指顷。乌乎，石梁折，石饼崩，人间方见方广影。
石桥篇
作者：杨维桢
朝代：元
体裁：乐府曲辞

飞精石为室，万岁藏不得。忽然混沌破，石鲸横百尺。山头方广开，金策凌空来。白猷双眼穴，长跪不能越。痴儿唾落饥蛟涎，新鬼旧鬼悲人天。蹋石梁，拜石饼，五百凌霄在心影，过去过来弹指顷。乌乎石梁折，石饼崩，人间方见方广影。
石郎谣
作者：杨维桢
朝代：元
体裁：乐府曲辞

南山石郎隐蓬颗，将军远适南山下。弯弓射石，石郎怒生火。石郎告将军，猢戴汝髅，蚁穿汝踝。家有鬼妻，厩有鬼马，不知石郎长年者。长年者，石马戴郎不称殇，石妻望郎不称寡。
碎玉杯
作者：杨维桢
朝代：元
体裁：古风

唐太弟，礼贤能。玉杯传玩轻国士，宝器何重士何轻？元城老臣怒生瘿，取杯掷地玻璃声。唐太弟，谢君罪，比君笔头公，荣名千万载。
磔鸩
作者：杨维桢
朝代：元

蕲州鬼，鬼来恶。蕲州鸩，鸩何凶。声如万腰鼓，百鸟不敢鸣。委地一片羽，百草不敢生。如何崇家栅养相夸矜。司隶忽上奏，焚灭不留形。秋官司天法，杀物自有刑。啧啧驱我嫉，■■劝我耕。天何生尔毒，毒作人中兵。我愿天悔祸，仁凤下虞廷。注：■■——左“分”右“隹”
磔鸩
作者：杨维桢
朝代：元
体裁：乐府曲辞

蕲州鬼，鬼来恶，蕲州鸩，鸩何凶。声如万腰鼓，百鸟不敢鸣。委地一片羽，百草不敢生。如何崇家栅养相夸矜。司隶忽上奏，焚灭不留形。秋官司天法，杀物自有刑。啧啧驱我嫉，鳻鳻劝我耕。天何生尔毒，毒作人中兵。我愿天悔祸，仁凤下虞廷。
祀蚕姑火龙词四章
作者：杨维桢
朝代：元

火之龙兮，云弗从，雨弗降。三眠始，三眠终。火之龙兮，桑以谷，丝以腹，茧以屋。象水火兮，以金以玉。火之龙兮，蛹以蛾，蛾以卵，卵复化，龙之神兮实多。惟龙之神兮，有大功于人。又杀身以成仁，徇道而忠益信。火之龙兮，其节甚高。彼麋爵者谁兮，生宠死则逃。剥民之膏，粥人之国，而死与叛鬼曹。火龙德，德可褒。
祀蚕姑火龙词四章·其一
作者：杨维桢
朝代：元
体裁：乐府曲辞

火之龙兮，云弗从，雨弗降。三眠始，三眠终。
祀蚕姑火龙词四章·其三
作者：杨维桢
朝代：元
体裁：乐府曲辞

火之龙兮，蛹以蛾，蛾以卵，卵复化，龙之神兮实多。惟龙之神兮，有大功于人。又杀身以成仁，徇道而忠益信。
祀蚕姑火龙词四章·其二
作者：杨维桢
朝代：元
体裁：乐府曲辞

火之龙兮，桑以谷，丝以腹，茧以屋。象水火兮，以金以玉。
祀蚕姑火龙词四章·其四
作者：杨维桢
朝代：元
体裁：乐府曲辞

火之龙兮，其节甚高。彼麋爵者谁兮，生宠死则逃。剥民之膏，粥人之国，而死与叛鬼曹。火龙德，德可褒。
祭曲江
作者：杨维桢
朝代：元
体裁：古风

天子忆忠言，前此枉圣恩。始知龙虎道，即上是东门。
禁酒
作者：杨维桢
朝代：元
体裁：七言律诗

铁史先生遵酒禁，笙歌不上小蓬台。忍看红雨将春去，孤负青天送月来。陶令额纱劳且裹，孔融手荐岂容裁。洞庭春色应无律，多种黄柑作酒材。
禽演赠丁道人
作者：杨维桢
朝代：元
体裁：乐府曲辞

令威仙人归故林，白昼飞下天门深。一千年人忽作鹤，二十八宿皆为禽。俛头垂翅听驱使，走报祸福不敢喑。南方朱鸟献奇状，部领其属来骎骎。毛鳞裸介各异态，肖像妙合天地心。翩然谢客欲高举，便恐灭迹丹霞岑。东州名山指华顶，碧天倒坠青瑶簪。人间华表或可拟，驭风时复来相寻。
禽演赠丁道人
作者：杨维桢
朝代：元

令威仙人归故林，白昼飞下天门深。一千年人忽作鹤，二十八宿皆为禽。俯头垂翅听驱使，走报祸福不敢谙。南方朱鸟献奇状，部领其属来侵侵。毛鳞裸介各异态，肖象妙合天地心。翩然谢客欲高举，便恐灭迹丹霞岑。东州名山指华顶，碧天倒坠青瑶簪。人间华表或可拟，驭十时复来相寻。
秀州相士歌
作者：杨维桢
朝代：元
体裁：乐府曲辞

秀州相士薛见心，重湖风雨来相见。手把茅山道人诗，亦有胡僧写东绢。自云膝不拜公卿，海内名人初入卷。缥绫方册锦盘囊，首录梅花道人传。道人不读姑布书，两目看天走青电。梅花忽露太极心，南枝北枝开一遍。秀州相士亦识道，一笑求心符铁劵。章生不相一只眼，桑生不相一尺面。貌如削瓜帝治开，背如植鳍王业建。君不见汉家将军如牯腰，午夜脐灯照悲唁。
秀州相士歌
作者：杨维桢
朝代：元

秀州相士薛见心，重湖风雨来相见。手把茅山道人诗，亦有胡僧写束绢。自云膝不拜公卿，海内名人初入卷。缥绫方册锦盘囊，手录梅花道人诗。道人不读姑布书，两目看天走青电。梅花忽露太极心，南枝北枝开一遍。秀州相士亦识道，一笑求心符铁券。章生不相一只眼，桑生不相一尺面。貌如削瓜帝治开，背如植鳍王业建。君不见汉家将军如牯腰，午夜脐灯照悲唁。
秋千曲
作者：杨维桢
朝代：元
体裁：七言绝句

齐云楼外红络索，是谁飞下云中仙？刚风吹起望不极，一对金莲倒插天。
秋日招饮湖上
作者：杨维桢
朝代：元
体裁：七言律诗

七月六日流火骄，故人重有濠梁招。洗车快借双星雨，打鼓如迎八月潮。下马题诗岳王寺，解貂沽酒段家桥。西湖颜面晚更好，水晶宫中吹玉箫。
秋江晚渡图
作者：杨维桢
朝代：元
体裁：五言绝句

船泊大江口，行人与马争。不如渔艇子，高卧待潮平。
秋雁图
作者：杨维桢
朝代：元
体裁：五言绝句

野水江湖远，秋风芦叶黄。南飞旧兄弟，一一自成行。
秦刑篇
作者：杨维桢
朝代：元
体裁：乐府曲辞

秦刑悖圣教，其律毒如兵。大汉解倒悬，文网舒急绳。朝仪取杂用，千载骂鄙生。燕石觅玉质，郑调求韶声。如何良有司，尚欲复秦刑。
秦刑篇
作者：杨维桢
朝代：元

秦刑悖圣教，其律毒如兵。大汉解倒悬，文网舒急绳。朝仪取杂用，千载骂鄙生。燕石觅玉质，郑调求韶声。如何良有司，尚欲复秦刑？
秦女休行
作者：杨维桢
朝代：元
体裁：乐府曲辞

秦氏有烈女，自名为女休。左手执白扬刀，右手把乌龙殳。年十五，妻燕王，夫燕王，陷无辜。取仇西山上，杀人白昼衢。关吏不敢睚眦，司败莫孰何。于手杀人者杀，创人者创。女休岂敢避法走藏，累嫂与兄使县吏解章。女休自归罪，丞相列坐东南床。丞卿议罪拘文法故常。牵曳东市头，法刀利如霜。刀未下，金鸡衔赦出法场。百男尽短一女长，嗟嗟女休真女郎。丈夫堂堂掩面事仇女，休视之如妾妇女娼。
童男取寡妇
作者：杨维桢
朝代：元
体裁：乐府曲辞

童男齿十六，寡妇六六年。俯就寡妇妃，还受壮女怜。壮女拊膺，蹋地呼天。俾妻鬼夫，宁作生口，老死不传。火风起，烧野田。野鸭逐胡雁，胡能牵连飞上天。
竹西亭歌
作者：杨维桢
朝代：元

望娟娟兮云之篁，结氤氲兮成堂。百草棼而易蘦兮，孰与玩遗芳？■美人之好饰兮，辟氛台而清凉。岂大原之无所兮，若稽首乎西皇。虚中以象迹兮，体员以用方。又乌知吾之所兮，为西为东。
竹西亭歌
作者：杨维桢
朝代：元
体裁：古风

望娟娟兮云之篁，结氤氲兮成堂。百草棼而易蘦兮，孰与玩遗芳？□美人之好饰兮，辟氛台而清凉。岂大原之无所兮，若稽首乎西皇。虚中以象迹兮，体员以用方。又乌知吾之所兮，为西为东。
答倪生德中来韵
作者：杨维桢
朝代：元

绮山才子才庸峭，素色成文似邵绫。待诏归来金马客，题诗寄去碧桃僧。画眉谁问张京兆，多病深怜马茂陵。昨夜西堂安梦好，惠连春思又新增。
答倪生德中来韵
作者：杨维桢
朝代：元
体裁：七言律诗

绮川才子才庸峭，素色成文似泖绫。待诏归来金马客，题诗寄去碧桃僧。画眉谁问张京兆，多病深怜马茂陵。昨夜西堂安梦好，惠连春思又新增。
筚篥吟
作者：杨维桢
朝代：元

春风吹船下扬州，夜听笛声江月流。故宫摇落杨柳秋，客子于邑山阳愁。明朝此声不可求，乃知朔客杜宽者，手持悲篥寻南游。胡笳拍中愁未休，龟兹角管亲编收。王门历尽及五候，翩然鸿飞不可留。笛材既访柯椽锼，更协鸣凤昆仑丘。卷芦易地鸣陇头，城南思妇歌牵牛。欲绝未绝一缕抽，划然石裂千丈湫。叫噪鹅鹳飞蛟虬，洞庭之水天东浮。杜宽杜宽艺绝忧，艺隐岂比闵张俦。为君贳美酒，不惜千金裘。和我君山莫邪笛，与尔同登黄鹤楼。
筚篥吟
作者：杨维桢
朝代：元

春风吹船下扬州，夜听？声江月流。故宫摇落杨柳秋，客子于邑山阳愁。明朝此声不可求，乃知朔客杜宽者，手持悲篥寻南游。胡笳拍中愁未休，龟兹角筦亲编收。王门历尽及五侯，翩然鸿飞不可留。篴材既访柯椽锼，更协鸣凤昆崙丘。卷芦易地鸣陇头，城南思妇歌牵牛。欲绝未绝一缕抽，划然石裂千丈湫。叫噪鹅鹤飞蛟虬，洞庭之水天东浮。杜宽杜宽艺绝优，艺隐岂比闵张俦。为君贳美酒，不惜千金裘。和我君山镆邪？，与尔同登黄鹤楼。
筚篥吟
作者：杨维桢
朝代：元
体裁：乐府曲辞

春风吹船下扬州，夜听�声江月流。故宫摇落杨柳秋，客子于邑山阳愁。明朝此声不可求，乃知朔客杜宽者，手持悲篥寻南游。胡笳拍中愁未休，龟兹角筦亲编收。王门历尽及五侯，翩然鸿飞不可留。篴材既访柯椽锼，更协鸣凤昆崙丘。卷芦易地鸣陇头，城南思妇歌牵牛。欲绝未绝一缕抽，划然石裂千丈湫。叫噪鹅鹤飞蛟虬，洞庭之水天东浮。杜宽杜宽艺绝优，艺隐岂比闵张俦。为君贳美酒，不惜千金裘。和我君山镆邪�，与尔同登黄鹤楼。
签铿词
作者：杨维桢
朝代：元

殷有贤大夫，黄发眉双白。男女欲不绝，饮食谷不辟。四十九室家，五十二嗣息。岂是山泽癯，咽漱炼精魄。广成云道本自然，有人得之同寿域。君不见孔子窃比我彭，老彭之寿称以德。
箕山操
作者：杨维桢
朝代：元
体裁：琴操

箕之山兮可耕而樵。箕之水兮可饮而游。牵牛何来兮饮吾上流。彼以天下让兮我以之逃。世岂无尧兮应尧之求。吾与尧友兮不与尧忧。
箕山操
作者：杨维桢
朝代：元

箕之山兮可耕而樵，箕之水兮可饮而游。牵牛何来兮饮吾上流，彼以天下让兮我以之逃。世岂无尧兮应尧之求，吾与尧友兮不与尧忧。
箕斗歌
作者：杨维桢
朝代：元
体裁：乐府曲辞

计孛怯梼杌，紫木背文章。我生之宿直箕斗，不愁斟酌愁簸扬。斗之柄，实司天，箕之风，由犯月。箕胡为，张口吻，斗胡为，閟喉舌。骑箕尾，愬阊阖。屏谗邪，正出纳。文昌开，箕斗合。
箕斗歌
作者：杨维桢
朝代：元

计孛怯梼杌，紫木背文章。我迕一宿直箕斗，不愁斟酌愁簸扬。斗之柄，实司天；箕之风，由犯月。箕胡为，张口吻；斗胡为，閟喉舌。骑箕尾，诉阊阖。屏谗邪，正出纳。文昌开，箕斗合。
箫杖歌
作者：杨维桢
朝代：元
体裁：古风

空心劲草琅玕节，瘦如笔枝赤如铁。壶公手中曾掷之，黄公石上飞星裂。玑天道人双眼青，见之不减九节藤。神丁未窥混沌窍，中有万壑铜龙声。道人亲凿崆峒玉，九漏玲珑尺度足。黑蛇飞来膝上横，道人手中啸鸾鹄。自言奇音不敢作，寒星堕地风折岳。去年台山解虎斗，今年狼山敲豸角。铁崖相见洞庭东，腰间笛佩苍精龙。湘江雨脚吹雌风，相呼道人木上座，杖陂水拔须眉峰。
箫杖歌
作者：杨维桢
朝代：元

空心劲草琅轩节，瘦如笔枝赤如铁。壶公手中曾掷之，黄公石上飞星裂。玑天道人双眼青，见之不减九节藤。神丁未窥混沌窍，中有万壑铜龙声。道人亲凿崆峒玉，九漏玲珑尺度足。黑蛇飞来膝上横，道人手中啸鸾鹄。自言奇音不敢作，寒星堕地风折岳。去年台山解虎斗，今年狼山敲豸角。铁崖相见洞庭东，腰间笛佩苍精龙。湘江雨脚吹雌风。相呼道人木上座，杖陂水拔须眉峰。
篯铿词
作者：杨维桢
朝代：元
体裁：乐府曲辞

殷有贤大夫，黄发眉双白。男女欲不绝，饮食谷不辟。四十九室家，五十二嗣息。岂是山泽癯，咽漱炼精魄。广成至道本自然，有人得之同寿域。君不见孔子窃比我老彭，老彭之寿称以德。
精卫操
作者：杨维桢
朝代：元

水在海，石在山，海水不缩石不刊。衔石向海女，口血离离海同干。
精卫操
作者：杨维桢
朝代：元
体裁：琴操

水在海，石在山，海水不缩石不刊。衔石向海安，口血离离海同乾。
系子词
作者：杨维桢
朝代：元
体裁：乐府曲辞

车驱驱，邓家孥。长绳系野树，小儿泣呱呱。泣呱呱，父一顾，可奈何，弟儿在手不可俱。父再顾，眼血枯，行人断绳走匍匍。
系子词
作者：杨维桢
朝代：元

车驱驱，邓家孥。长绳系野树，小儿泣呱呱。泣呱呱，父一顾，可奈胡？弟儿在手不可俱。父再顾，眼血枯。行人断绳走匍匍。
系马辞
作者：杨维桢
朝代：元
体裁：乐府曲辞

谁系西枝马，马嘶花乱飞。乱飞浑自可，莫遣折花枝。
素云引为玄霜公子赋
作者：杨维桢
朝代：元
体裁：古风

清河美人姑射神，梦中认得梨花云。朝朝暮暮不肯雨，璚枝玉叶光轮囷。靘妆不染胭脂水，轻歌欲遏鸾笙起。五花细马驮春风，罗带飘飖白鹇尾。柔情易逐綵霞空，半掩春衣嘶玉龙。九点峰前指归路，家住松陵东复东。桃叶桃根春已暮，又逐飞花度江去。梨园昨夜春雨多，回首孤飞在何处？何处孤飞去复来，直是玄霜百尺台。
紫芝曲
作者：杨维桢
朝代：元
体裁：乐府曲辞

商山巍巍，上有紫芝。采芝可疗饥，何独西山薇。西伯养老去古远，而独夫杀士，吾将畴依。卯金之子海内威，罗络齮龁将奚为。平生不识下邳儿，肯从汉邸同儿戏，禄里绮里无人知。
紫芝曲
作者：杨维桢
朝代：元

商山巍巍，上有紫芝。采芝可疗饥，何独西山薇。西伯养老去古远，而独夫杀士，吾将畴依。卯金之子海内威，罗络齮龁将奚为？平生不识下邳儿，肯从汉邸同儿戏？角里绮里无人知。
红梅
作者：杨维桢
朝代：元
体裁：七言绝句

罗浮仙子宴璚宫，海色生春醉靥红。十二阑干明月夜，九霞帐暖睡东风。
红牙板歌
作者：杨维桢
朝代：元
体裁：乐府曲辞

百花楼前倡乐作，长鼻弯弯舞金络。生怜为齿焚雄躯，枯魄应节如何虞。良工削出红冰片，脱木生前岂容见。自非红鸾之舌为尔绳，安得三三贯成串。三郎耳聪穿月胁，强欲黄番谱关摺。十三红儿舞鹧鸪，轻莲蹋节随疾徐。为君重制清平曲，节奏八风调玉烛。
红牙板歌
作者：杨维桢
朝代：元

百花楼前倡乐作，长鼻弯弯舞金络。生怜为齿焚雄躯，枯魄应节如何虞？良工削出红冰片，脱木生前岂容见？自非红鸾之舌为尔绳，安得三三贯成串？三郎耳聪穿月胁，强欲黄番谱关折。十三红儿舞鹧鸪，轻莲蹋节随疾徐。为君重制清平曲，节奏八风调玉烛。
红酒歌
作者：杨维桢
朝代：元
体裁：古风

扬子渴如马文园，宰官特赐桃花源。桃花源头酿春酒，滴滴真珠红欲然。左官忽落东海边，渴心盐井生炎烟。相呼西子湖上船，莲花博士饮中仙。如银酒色未为贵，令人长忆桃花泉。胶州判官玉牒贤，忆昔同醉璚林筵。别来南北不通问，夜梦玉树春风前。朝来五马过陋廛，赠以同袍五色彩。副以五凤楼头笺，何以浇我磊落抑塞之感慨？桃花美酒斗十千。垂虹桥下水拍天，虹光散作真珠涎。吴娃斗色樱在口，不放白雪盈人颠。我有文园渴，苦无曲奏鸳鸯弦。预恐沙头双玉尽，力醉未与长瓶眠。径当垂虹去，鲸量吸百川。我歌君扣舷，一斗不惜诗百篇。
红酒歌谢同年智同知作
作者：杨维桢
朝代：元

扬子渴如马文园，宰官特赐桃花源。桃花源头酿春酒，滴滴真珠红欲然。左官忽落东海边，渴心盐井生炎烟。相呼西子湖上船，莲花博士饮中仙。如银酒色不为贵，令人长忆桃花泉。胶州判官玉牒贤，忆昔同醉琼林筵。别来南北不通问，夜梦玉树春风前。朝来五马过陋廛，赠我胸中五色线，副以五凤楼头笺。何以浇我磊落抑塞之感慨，桃花美酒斗十千。垂虹桥下水拍天，虹光散作真珠涎。吴娃斗色樱在口，不放白雪盈人颠。我有文园渴，苦无曲奏鸳鸯弦。预恐沙头双玉尽，力醉未与长瓶眠。径当垂虹去，此兴吞百川。我歌君扣舷，一斗不惜诗百篇。
纨扇辞
作者：杨维桢
朝代：元

团圆合欢扇，比似月婵娟。婵娟有时缺，我扇岂衣圆？秋风落梧叶，我扇同弃捐。不得如秋叶，吹堕在君前。
纨扇辞
作者：杨维桢
朝代：元
体裁：乐府曲辞

团圆合欢扇，比似月婵娟。婵娟有时缺，我扇岂长圆。秋风落梧叶，我扇同弃捐。不得如秋叶，吹堕在君前。
纪梦中作书遗报复元
作者：杨维桢
朝代：元
体裁：七言排律

九月九如三月三，五湖山水尽清酣。西瞻林屋三天近，南上风帆一日贪。潮蹴滟堆青不动，雨悬花洞气长谽。月中箫鼓神君殿，云下龙鸾帝子骖。猛虎护林依董奉，毒蛇避井施苏耽。胭脂塘暗清尘起，缥缈峰高碧落参。落日大堤花杲杲，西风茂苑草毵毵。越人仕倦秋思枣，吴女情多夜擘柑。自是王仁僧好伴，为予善唱《望江南》。
织妇曲
作者：杨维桢
朝代：元
体裁：乐府曲辞

盈盈白面娥，新丝织扇罗。当机不应客，掷地碎金梭。
织锦图
作者：杨维桢
朝代：元
体裁：五言绝句

秋深未寄衣，络纬上寒机。断织曾相戒，夫君不用归。
结袜子
作者：杨维桢
朝代：元

汉家九陛飞秋霜，公卿会立朝明堂。王生何人谈老黄，廷辱廷尉理不山。廷尉跪结袜，有如壮夫出胯下，面无惭色神洋洋。君不见黄石公进张良，夏侯章诋孟尝，长者之名从此扬。
结袜子
作者：杨维桢
朝代：元
体裁：乐府曲辞

汉家九陛飞秋霜，公卿会立朝明堂。王生何人谈老黄，廷辱廷尉理不当。廷尉跪结袜，有如壮夫出胯下，面无惭色神洋洋。君不见黄石公进张良，夏侯章低孟尝，长者之名从此扬。
绩妇词
作者：杨维桢
朝代：元

蟋蜶入秋堂，青缸夜未央。李吾今夜恶，东壁灭余光。
绩妇词
作者：杨维桢
朝代：元
体裁：乐府曲辞

蟋蟀入秋堂，青缸夜未央。李吾今夜恶，东壁灭馀光。
续弦言
作者：杨维桢
朝代：元
体裁：古风

麟角煮为胶，续弦弦在弓。誓将弦上箭，不射孤飞鸿。
续？二十首·学书
作者：杨维桢
朝代：元

歌彻阳春酒半醺，玉尖搦管蘸香云。新词未上鸳鸯扇，醉墨先污蛱蝶裙。《十六天魔》教已成，背反莲掌苦嫌生。夜深不管排场歇，尚向灯前踏影行。夜捣守宫金凤蕊，十尖尽换红鸦觜。閒来一曲鼓瑶琴，数点桃花泛流水。画得崔徽卷里人，菱花秋水脱真真。只今颜色浑非旧，烧药幧头过一春。拣得金针出象筒，鸳鸯双刺扇罗中。却嗔昨夜狸奴恶，抓乱金床五色绒。漏减良宵昼日迟，困人天气酒中时。东家女伴太骄劣，偷解裙腰竟不知。月牙束靿红幧首，月门脱落葵花斗。君看脚底软金莲，细蹴花心寿郎酒。胡女牵来狞叱拨，轻身飞上电一抹。半兜玉镫裹湘裙，不许春泥污罗袜。
续�二十首 其二 习舞
作者：杨维桢
朝代：元
体裁：七言绝句

《十六天魔》教已成，背反莲掌苦嫌生。夜深不管排场歇，尚向灯前踏影行。
续�二十首 其四 照画
作者：杨维桢
朝代：元
体裁：七言绝句

画得崔徽卷里人，菱花秋水脱真真。只今颜色浑非旧，烧药幧头过一春。
续𢅸
作者：杨维桢
朝代：元
体裁：七言绝句

拣得金针出象筒，鸳鸯双刺扇罗中。却嗔昨夜狸奴恶，抓乱金床五色绒。
续𢅸
作者：杨维桢
朝代：元
体裁：七言绝句

歌彻阳春酒半醺，玉尖搦管蘸香云。新词未上鸳鸯扇，醉墨先污蛱蝶裙。
续𢅸 其七 蹋鞠
作者：杨维桢
朝代：元
体裁：七言绝句

月牙束靿红幧首，月门脱落葵花斗。君看脚底软金莲，细蹴花心寿郎酒。
续𢅸 其三 染甲
作者：杨维桢
朝代：元
体裁：七言绝句

夜捣守宫金凤蕊，十尖尽换红鸦觜。閒来一曲鼓瑶琴，数点桃花泛流水。
续𢅸 其八 走马
作者：杨维桢
朝代：元
体裁：七言绝句

胡女牵来狞叱拨，轻身飞上电一抹。半兜玉镫裹湘裙，不许春泥污罗袜。
续𢅸 其六 甘睡
作者：杨维桢
朝代：元
体裁：七言绝句

漏减良宵昼日迟，困人天气酒中时。东家女伴太骄劣，偷解裙腰竟不知。
绿珠行
作者：杨维桢
朝代：元
体裁：乐府曲辞

主家高楼起金谷，买妾不惜真珠斛。美人买得一片心，不买青眉与明目。手持玉笛吹凤皇，誓汉箫史双颉颃。楼头侍宴宴未彻，甲光一片楼前雪。神珠一点掷画阑，化作流星光不灭。呜呼珊瑚步障裂，行人吊珠在古井，井中照见青天月。石家妾，石家哭，二十四人金谷友，八驺道旁方拜履。
绿珠辞
作者：杨维桢
朝代：元
体裁：乐府曲辞

井底生明月，楼头坠宝星。年年金谷草，春入美人青。
绿衣使辞
作者：杨维桢
朝代：元
体裁：乐府曲辞

绿衣使，朱冠缨，西来万里陇山青。金精气清儆，直言语分明。藏不得，房中秘，人不知，近窃宁王玉笛吹。殿上儿，老莱戏，十幅锦绷摇虎翅。皂雕不语君王私，拜尔君王绿衣使。
绿阴亭诗
作者：杨维桢
朝代：元

公子迈流俗，淡然薄世荣。
华亭入幽邃，水日有馀清。
高梧罗前庭，修竹被两楹。
重阴秘清昼，好鸟时一鸣。
佳辰展芳燕，良会欣合并。
清歌发绮席，鼓瑟更吹笙。
群公尽词客，列坐故尘缨。
言笑遂真性，觞咏畅幽情。
清阴与日转，不知日东生。
绿阴亭诗
作者：杨维桢
朝代：元
体裁：古风

公子迈流俗，澹然薄世荣。华亭入幽邃，永日有馀清。高梧罗前庭，修竹被两楹。重阴閟清昼，好鸟时一鸣。佳辰展芳燕，良会欣合并。清歌发绮席，鼓瑟更吹笙。群公尽词客，列座敬尘缨。言笑遂真性，觞咏畅幽情。清阴与日转，不知月东生。
缆船石
作者：杨维桢
朝代：元
体裁：乐府曲辞

江边缆舟石，缆解不留痕。长恨芜萍草，难同结缕根。
罗敷辞
作者：杨维桢
朝代：元
体裁：乐府曲辞

盈盈秦氏女，采桑南陌头。一顾云不飞，再顾水不流。使君立五马，招侥重回头。艳歌为君发，繁丝为君掫。使君有妇如有㜪，罗敷有夫非秋胡。使君喜，使君愁，罗敷不得须臾留。
罗浮美人
作者：杨维桢
朝代：元
体裁：乐府曲辞

海南天空月皓皓，三山如拳海如沼。绿衣歌舞不动尘，海仙骑鱼波袅袅。翩然而来坐芳草，皎如白月射林杪。洗妆不受瘴烟昏，缟袂初逢鸿欲矫。手持昆山老人篴，黄鹤新腔知音少。江南吹断桃叶肠，雨声夜坐巫山晓。
罗浮美人歌
作者：杨维桢
朝代：元

海南天空月皎皎，三山如卷海如沼。绿衣歌舞不动尘，海仙骑鱼波袅袅。翩然而来坐芳草，宰如白月射林杪。洗妆不受瘴烟昏，缟袂初逢鸿欲娇。
羲仲以吴之柳枝词答为赋诗
作者：杨维桢
朝代：元
体裁：词

吴中《柳枝》伤春瘦，湖中《竹枝》湘水愁。说与钱塘苏小小，《柳枝》愁是《竹枝》愁？
翁氏姊
作者：杨维桢
朝代：元
体裁：乐府曲辞

翁氏当乱离，投河誓翁媪。生为同林鸟，死作结缕草。翁氏姊，投袂赴长河，贼杀血污水，我胡为河里死。莫耶井，古城阴，下有斗水琉璃深。井中古剑剑妾心，莫耶夜作蛟龙吟。
翡翠巢
作者：杨维桢
朝代：元
体裁：七言律诗

罗浮花使先春到，来傍玉楼深处巢。舞雪艳翻杨柳絮，歌云轻压海棠梢。屏开时露鸦头袜，弦断应衔凤嘴胶。却笑雪衣娘太劣，雕笼深锁未全教。
老奴
作者：杨维桢
朝代：元
体裁：古风

张老奴，脱死囚。貂珰中，第一流。晋王床前受顾命，赖有亚子承箕裘。老奴建议何堂堂，唐家日月肯使窃朱梁？晋嗣皇，易为谁主著柘黄。呜呼，老奴之志不负唐，亚子负唐仍负张。
老姑投国玺
作者：杨维桢
朝代：元
体裁：乐府曲辞

梁山崩，六百年后符命兴，五将十侯至宰衡。改汉腊，颁新正。五威符命走天下，侯王稽首厥角崩。老姑亦去号改新母，称置酒未央宫，谁为朱虚按剑行酒令。吁嗟长乐孺子玺不得，渭陵殉葬藏幽扃。
老客妇谣
作者：杨维桢
朝代：元
体裁：古风

老客妇，老客妇，行年七十又一九。少年嫁夫甚分明，夫死犹存旧箕帚。南山阿妹北山姨，劝我再嫁我力辞。涉江采莲，上山采蘼。采莲采蘼，可以疗饥。夜来道过娼门首，娼门萧然惊老丑。老丑自有能养身，万两黄金在纤手。上天织得云锦章，绣成愿补舜衣裳。舜衣裳，为妾佩，古意扬清光，辨妾不是邯郸娼。
老客妇谣（臣会稽杨维桢上）
作者：杨维桢
朝代：元

老客妇，老客妇，行年七十又一九。少年嫁夫甚分明，夫死犹存旧箕帚。南山阿妹北山姨，劝我再嫁我力辞。涉江采莲，上山采蘼。采莲采蘼，可以疗饥。夜来道过娼门首，娼门萧然惊老丑。老丑自有能养身，万两黄金在纤手。上天织得云锦章，绣成愿补舜衣裳。舜衣裳，为妾佩古意，扬清光，辨妾不是邯郸娼。
聂政篇
作者：杨维桢
朝代：元
体裁：乐府曲辞

齐国壮士侪要离，念母与姊生慈悲。既而母死姊同尸。乌乎丈夫一死泰山重，胡为轻付市井儿。
聂政篇
作者：杨维桢
朝代：元

齐国壮士侪要离，念母与姊生慈悲。既而母死姊同户。乌乎丈夫一死泰山重，胡为轻付市井儿。
联句书桂隐主人斋壁
作者：杨维桢
朝代：元
体裁：七言排律

九凤山阳漂渎阴，十年曾记此登临。仙人一去橘破斗，小山重招花作金。勺水研池圆洗胆，老蕉书叶倒抽心。瞿昙像现云生壁，木客诗成风满林。白马胡僧经写贝，青乌方士石旋针。六花雪舞昆吾剑，一索珠悬斛律琴。出柙怒号斑额兽，镇笼解语雪衣禽。掀髯自作苏门啸，抱膝谁歌梁甫吟。联得弥明诗句就，内中韶濩有遗音。
联句书桂隐主人斋壁
作者：杨维桢
朝代：元

九凤山阳漂渎阴，十年曾记此登临。仙人一去橘破斗，小山重招花作金。勺水研池圆洗胆，老蕉书叶倒抽心。瞿昙像现雪生壁，木客诗成风满林。白马胡僧经写具，青乌方士石旋针。大花雪舞昆吾剑，一索珠县斛律琴。出柙怒号斑额兽，镇龙解语雪衣禽。掀髯自作苏门啸，抱膝谁歌梁甫吟？联句弥明诗句就，内中韶■有遗音。注：■——“获”字繁写后去“犬”部换三点水
背立骊
作者：杨维桢
朝代：元
体裁：古风

首昂渴乌胯山峙，拂阶一把银丝委。金羁脱兔势无前，踣铁盘攒忽如掎。浅髋大脰方争涂，忍使骊龙老垂耳。倚风背立非背恩，驮锦秋高为君起。
胭脂井
作者：杨维桢
朝代：元

井无水，荒龙倚。不知如，巴马子。仰天夜见黄姑星，水底喽喽话红鬼，长绳卷起天河水。井中人，不殉死，宫人斜在雷塘趾。
胭脂井
作者：杨维桢
朝代：元
体裁：古风

井无水，荒龙椅。不得如，巴马子。仰天夜见黄姑星，水底喽喽话红鬼。井中之人不徇死，宫人斜在雷塘趾。
胭脂井
作者：杨维桢
朝代：元

昨夜韩擒虎，金陵奏凯回。
井中人不死，重带美人来。
自君之出矣·其一
作者：杨维桢
朝代：元
体裁：乐府曲辞

自君之出矣，燕去复燕归。思君如荔带，日日抱君衣。
自君之出矣·其二
作者：杨维桢
朝代：元
体裁：乐府曲辞

自君之出矣，草青复草黄。思君如鱼钥，日日守君房。
自君之出矣二首
作者：杨维桢
朝代：元

自君之出矣，燕去复燕归。思君如荔带，日日抱君衣。自君之出矣，草青复草黄。思君如鱼钥，日日守君房。
自君之出矣（二首）
作者：杨维桢
朝代：元

自君之出矣，草青复草黄。思君如鱼钥，日日守空房。
自题铁笛道人像
作者：杨维桢
朝代：元
体裁：古风

道人炼铁如炼雪，丹铁火花飞列缺。神焦鬼烂愁镆铘，精魂夜语吴钩血。居然跃冶作龙吟，三尺笛成如竹截。道人天声閟天窍，娲皇上天补天裂。淮南张涯人中杰，爱画道人吹怒铁。道人与笛同死生，直上方壶观日月。
至正庚子重阳后五日再饮谢履斋光漾亭履斋出老姬楚香者侍酒之馀与紫筼生赋诗
作者：杨维桢
朝代：元
体裁：七言律诗

满城风雨送重阳，雨后花开重举觞。仙客新来殷七七，佳人老出楚香香。干时懒上平蛮策，度世惟求辟谷方。光漾亭中诗易老，不须春梦到南堂。
至正庚子重阳后五日，再饮谢履斋光漾亭，履
作者：杨维桢
朝代：元

满城风雨送重阳，雨后花开重举觞。
仙客新来殷七七，佳人老出楚香香。
干时懒上平蛮策，度世惟求辟谷方。
光漾亭中诗易老，不须春梦到西堂。
至正廿三年四月淮南王左相微行淞江步谒草玄阁夜移酒船宴阁所
作者：杨维桢
朝代：元
体裁：七言律诗

微行谁识王丞相，草履过门如野人。太史遥遥瞻紫气，老夫急急裹乌巾。子陵故友终辞汉，张禄先生又入秦。休说五湖天样阔，扁舟何处不容身。
舒刺客
作者：杨维桢
朝代：元

舒壮士，智如张子房，胆如赵子龙。
神州地入黄旗东，壮士手挽回天功。
探虎入虎穴，壮士沃焦心火热。
怒潮一卷石头城，匕尖已带乖龙血。
暗中三耳走鬼工，百日淬匕一日穷。
座中火位剉杌肉，壮士灭迹孤飞鸿。
柯坛劫盟地还鲁，舞阳小儿何足数。
博浪沙头力士归，为韩报仇仇必虏。
於乎，大将军，万夫雄，赤心报国为先锋。
如何马头交剑不斫贼，却留小惠夸丁公。
舒刺客
作者：杨维桢
朝代：元
体裁：乐府曲辞

舒壮士，智如张子房，胆如赵子龙。神州地入黄旗东，壮士手挽回天功。探虎入虎穴，壮士沃焦心火热。怒潮一卷石头城，匕尖已带乖龙血。闇中三耳走鬼工，百日淬匕一日穷。座中火位剉杌肉，壮士灭迹孤飞鸿。柯坛劫盟地还鲁，舞阳小儿何足数。博浪沙头力士归，为韩报仇仇必虏。于乎大将军，万夫雄，赤心报国为先锋。如何马头交剑不斫贼，却留小惠誇丁公。
舟次秦淮河
作者：杨维桢
朝代：元
体裁：七言律诗

舟泊秦淮近晚晴，遥观瑞气在金陵。九天日月开洪武，万国山河属大明。礼乐再兴龙虎地，衣冠重整凤凰城。莺花三月春如锦，兆姓歌谣贺太平。
舟过黄店
作者：杨维桢
朝代：元
体裁：五言律诗

水会鱼盐市，霜清蟹稻天。高桥十字港，新刹四边田。树老乌银荚，花开白玉莲。老翁誇乐岁，斗米直三钱。
舟过黄店
作者：杨维桢
朝代：元

水会鱼盐市，霜清蟹稻天。
高桥十字港，新刹四边田。
树老乌银荚，花开白玉颜。
老翁夸乐岁，斗米直三钱。
艾师行赠黄中子
作者：杨维桢
朝代：元
体裁：乐府曲辞

艾师艾师古中黄，肘有补注明堂方。笼有岐伯神针之海草，箧有轩辕洪炉之燧光。针窠数穴能起死，一百七十铜人孔窍徒纷厖。三椎之下穴一双，二竖据穴名膏肓。百医精兵攻不得，火攻一策立受降。金汤之固正捣穴，快矢急落如飞鸧。梅花道人铁石肠，昨日二竖犹强梁。明朝道人步食强，风雨晦明知阴阳。老师药劵不受偿，何以报之心空藏。施药胜施羊公浆，会有仙人报汝玉子成斗量。
艾师行，赠黄中子
作者：杨维桢
朝代：元

艾师艾师古中黄，肘有补注明堂方。笼有岐伯神针之海草，箧有轩辕洪炉之燧光。针窠数穴能起死，一百七十铜人孔窍徒纷厖。三椎之下穴一双，二竖据穴名膏肓。百医精兵攻不得，火攻一策立受降。金汤之固正捣穴，快矢急落如飞鸧。梅花道人铁石肠，昨日二竖犹强梁。明朝道人步食强，风雨晦明知阴阳。老师药卷不受偿，何以报之心空藏。施药胜施羊公浆，会有仙人报汝玉子成斗量。
芝云堂分韵得对字
作者：杨维桢
朝代：元
体裁：古风

穷冬积繁阴，快雨不破块。问途玉山下，系船桃溪汇。主人闻客来，把酒欣相徕。窈窕双歌声，婵娟两眉黛。谈笑方云云，妍媸各成态。忆昔献策时，目炯重瞳对。下马宴琼林，宫花出西内。俯仰三十年，同袍几人在。明当理行舟，天远征鸿背。那能事烦剧，晓出星犹戴。行当谢冠冕，归荷山阳耒。
芝兰室诗
作者：杨维桢
朝代：元
体裁：古风

芝兰在野兮，不以野而自伤。芝兰在室兮，不以室而自庆。世服艾以盈腰兮，羌独佩兰以为常。写操兮歌吾商，芳菲兮弥章。
芝秀轩词四章
作者：杨维桢
朝代：元

芝秀兮煌煌，罗生兮满堂。紫云囷兮如盖，露湛湛兮沐芳。美夫人兮贤姱，集灵瑞兮未央。芝何为兮为秀，匪植以生兮匪培以茂。协冲和以华滋兮食之而寿。山嵯峨兮谷逶迤，歌紫芝兮吹参差。怀美人兮不可以追。铁之泾兮凤之沼，思公子兮善窈窕。善窈窕兮乐康，聊逍遥兮岁年老。
芝秀轩词四章·其一
作者：杨维桢
朝代：元
体裁：乐府曲辞

芝秀兮煌煌，罗生兮满堂。紫云囷兮如盖，露湛湛兮沐芳。美夫人兮贤姱，集灵瑞兮未央。
芝秀轩词四章·其三
作者：杨维桢
朝代：元
体裁：乐府曲辞

山嵯峨兮谷逶迤，歌紫芝兮吹参差。怀美人兮不可以追。
芝秀轩词四章·其二
作者：杨维桢
朝代：元
体裁：乐府曲辞

芝何为兮为秀，匪植以生兮匪培以茂。协冲和以华滋兮食之而寿。
芝秀轩词四章·其四
作者：杨维桢
朝代：元
体裁：乐府曲辞

铁之泾兮凤之沼，思公子兮善窈窕。善窈窕兮乐康，聊逍遥兮岁年老。
芝秀轩词四首
作者：杨维桢
朝代：元

芝秀兮煌煌，罗生兮满堂。紫云烟囷兮如盖，露湛湛兮沐芳。美美夫人兮贤姱，集灵瑞兮未类。芝何为兮为秀，匪植以生兮匪培以茂。协冲和以华滋兮食之而寿。山嵯峨兮谷逶迤，歌紫芝兮吹参差。怀美人兮不可以追。铁之泾兮凤之沼，思公子兮善窈窕。善窈窕兮乐康，聊逍遥兮岁年老。
花游曲
作者：杨维桢
朝代：元

三月十日春濛濛，满江花雨湿东风。美人盈盈烟雨里，唱彻湖烟与湖水。水天虹女忽当门，午光穿漏海霞裙。美人凌空蹑飞步，步上山头小真墓。华阳老仙海上来，五湖吐纳掌中杯。宝山枯禅开茗椀，木鲸吼罢催花板。老仙醉笔石阑西，一片飞花落粉题。蓬莱宫中花报使，花信明朝二十四。老仙更试蜀麻笺，写尽春愁子夜篇。
花游曲
作者：杨维桢
朝代：元
体裁：古风

三月十日春濛濛，满江花雨湿东风。美人盈盈烟雨里，唱彻湖烟与湖水。水天虹女忽当门，午光穿漏海霞裙。美人凌空蹑飞步，步上山头小真墓。华阳老仙海上来，五湖吐纳掌中杯。宝山枯禅开茗碗，木鲸吼罢催花板。老仙醉笔石阑西，一片飞花落粉题。蓬莱宫中花报使，花信明朝二十四。老仙更试蜀麻笺，写尽春愁子夜篇。
花游曲
作者：杨维桢
朝代：元

三月十日春蒙蒙，满江花雨湿东风。美人盈盈烟雨里，唱彻湖烟与湖水。水天虹女忽当门，午光穿漏海霞裙。美人凌空蹑飞步，步上山头小真墓。华阳老仙海上来，五湖吐纳掌中杯。宝山枯禅开茗碗，木鲸吼罢催花板。老仙醉笔石栏西，一片飞花落粉题。蓬莱宫中花报使，花信明朝二十四。老仙更试蜀麻笺，写尽春愁子夜篇。
花门外
作者：杨维桢
朝代：元

大唐宇宙非金瓯，黄头奚儿蟆作虬。跳河蹙陇翻九土，惊乌夜半呼延秋。朔方健儿袖双手，战马嘶春舞杨柳。当时天骄不借兵，渭阙黄旗什来久。快哉健鹘随呼招，渡河万匹疾如飙。白羽若月弓干骄，弯弓射天落■旄。於乎，健鹘有如许，徼功索花固其所。明年西下崆峒兵，壮士重忧折天柱。折天柱，唐无人，引狼殪虎狼非麟。空令汉女嫁非匹，穹庐夜夜愁寒云。
花门引
作者：杨维桢
朝代：元

大唐宇宙非金瓯，黄头奚儿蟆作虬。跳梁河陇翻九土，惊呼夜半呼延秋。朔方健儿袖双手，战马伤春舞杨柳。当时天骄不借兵，渭阙黄旗仆来久。快哉健鹘随手招，渡河万匹疾如猋。白羽若月筋竿骄，弯弓仰天落胡旄。吁嗟健鹘有如许，邀我索花固其所。明年西下崆峒兵，壮士重忧折天柱。折天柱，唐无人，引狼殪虎狼非麟。空令汉女嫁非匹，穹庐夜夜愁寒云。
花门行
作者：杨维桢
朝代：元
体裁：古风

大唐宇宙非金瓯，黄头奚儿蟆作虬。跳梁河陇翻九土，惊呼夜半呼延秋。朔方健儿袖双手，战马伤春舞杨柳。当时天骄不借兵，渭阙黄旗仆来久。快哉健鹘随手招，渡河万匹疾如猋。白羽若月筋簳骄，弯弓仰天落胡旄。吁嗟健鹘有如许，邀我索花固其所。明年西下崆峒兵，壮士重忧折天柱。折天柱，唐无人，引狼殪虎狼非麟。空令汉女嫁非匹，穹庐夜夜愁寒云。
苏先生挽者辞叙
作者：杨维桢
朝代：元
体裁：古风

飘飘苏仙公，浩气凌八表。游戏浊世来，眼底古今了。却上食□台，下视燕支沼。遗书警世人，翩若鹜鸿矫。双雷苍翠开，清约随空杪。高楼旧时月，照我梦皦皦。见尔林屋天，屋天夜知晓。
苏台曲
作者：杨维桢
朝代：元
体裁：乐府曲辞

吴王张高宴，台下阅犀兵。高台三百里，不见越王城。
苏台竹枝词·一十首
作者：杨维桢
朝代：元

翡翠双飞不待呼，鸳鸯并宿几曾孤。
生憎宝带桥头水，半入吴江半入湖。
苏台竹枝词一十首
作者：杨维桢
朝代：元

门泊东吴万里船，乌啼月落水如烟。寒山寺里钟声早，渔水江风恼客眠。
苕山水歌
作者：杨维桢
朝代：元

苕山如画云，苕水如篆文。使君画船山水里，荡漾朝晖与夕曛。中流棹歌惊水鸭，捷如竞渡千人军。渡头刘阮郎，清唱烟中闻。为设胡麻饭，招手越罗蚡。既到车山口，还过溘水濆。东盛坝前折杨柳，西庄漾下纫香芹。东村击鼓送将醉，西村吹笛迎余醺。三日新妇拜使君，野花山叶斑斓裙。使君本是龙门客，宫衫脱锦披黄斤。愿住吴侬山水国，不入中朝鸾鹄群。酒酣更呼酒，挽衣劝使君。游丝蜻蜓日款款，野花蛱蝶春纷纷。君不见城南风起寒食近，老农火耕陈帝坟。
苕山水歌
作者：杨维桢
朝代：元

苕山如画云，苕水如篆文。使君画船山水里，荡漾朝晖与夕曛。中流棹歌惊水鸭，捷如竞渡千人军。渡头刘阮郎，清唱烟中闻。为设胡麻饭，招手越罗鼢。既到车山口，还过？水濆。东盛㘰前折杨柳，西庄漾下纫香芹。东村击鼓送将醉，西村吹笛迎馀醺。三日新妇拜使君，野花山叶斑斓裙。使君本是龙门客，宫衫脱锦披黄斤。愿住吴侬山水国，不入中朝鸾鹄群。酒酣更呼酒，挽衣劝使君。游丝蜻蜓日款款，野花蛱蝶春纷纷。君不见城南风起寒食近，老农火耕陈帝坟。
苕山水歌
作者：杨维桢
朝代：元
体裁：古风

苕山如画云，苕水如篆文。使君画船山水里，荡漾朝晖与夕曛。中流棹歌惊水鸭，捷如竞渡千人军。渡头刘阮郎，清唱烟中闻。为设胡麻饭，招手越罗鼢。既到车山口，还过�水濆。东盛㘰前折杨柳，西庄漾下纫香芹。东村击鼓送将醉，西村吹笛迎馀醺。三日新妇拜使君，野花山叶斑斓裙。使君本是龙门客，宫衫脱锦披黄斤。愿住吴侬山水国，不入中朝鸾鹄群。酒酣更呼酒，挽衣劝使君。游丝蜻蜓日款款，野花蛱蝶春纷纷。君不见城南风起寒食近，老农火耕陈帝坟。
苦雨谣
作者：杨维桢
朝代：元

去年雨，坍硷土。今年雨，没灶釜。灶釜二月青无烟，官家火程不问雨。胥靡移来坐监主，旬申亏官走插户。
苦雨谣
作者：杨维桢
朝代：元
体裁：乐府曲辞

去年雨，坍碱土，今年雨，没灶釜。灶釜三月青无烟，官家火程不问雨。胥靡移来坐监主，旬申亏官走插户。
荆卿失匕歌
作者：杨维桢
朝代：元
体裁：乐府曲辞

风潇潇，水灂灂，马嘶燕都夜生角。壮士悲，刀拔削。徐娘匕，尺八铦，函中目光射匕尖。先王地下汗如雨，匕机一失中铜柱。后客不来可奈何，十三小儿面如土。击筑复击筑，壮士渐离重矐目。仓君仓君亦何为，博浪沙走千金椎。君不见镐池君，璧在水，龙腥忽逐鱼风起。于乎刺客死，君王不用买侠才，留取千金买方士。
荆钗曲
作者：杨维桢
朝代：元
体裁：乐府曲辞

扶风女，行如有㜪，貌如钟离春。三十不肯嫁，独识五噫君。荆钗服终身，井臼操必亲。举案上食如大宾。如何会稽守，糟糠告去如市人。
荆钗曲
作者：杨维桢
朝代：元

扶风女，行如有嬖，貌如钟离春。三十不肯嫁，独识五噫君。荆钗服终身，井臼操必亲。举案上食如大宾。如何会稽守，糟糠告去如市人。
莲花㘰歌
作者：杨维桢
朝代：元
体裁：古风

楝花风残啼鴂舌，莲花㘰上春三月。㘰上女郎齐踏歌，轻衫白苧飘香雪。青山深锁蓟家村，使君艇子恰当门。门前满树樱桃子，手摘樱桃招使君。使君本是龙门客，身脱宫袍岸乌帻。何处江南最有情，新买莲花㘰上宅。
莲花㘰歌
作者：杨维桢
朝代：元

楝花风残啼鴂舌，莲花㘰上春三月。㘰上女郎齐踏歌，轻衫白苧飘香雪。青山深锁蓟家村，使君艇子恰当门。门前满树樱桃子，手摘樱桃招使君。使君本是龙门客，身脱宫袍岸乌帻。何处江南最有情？新买莲花㘰上宅。
菊逸之歌
作者：杨维桢
朝代：元
体裁：古风

菊之澹兮北门之秋，菊之靖兮栗里之丘。菊之逸兮审夫去留，老余圃兮海之陬。饮菊泉兮谷之洲，征斯人兮吾谁与俦？
菖蒲花辞
作者：杨维桢
朝代：元
体裁：乐府曲辞

黄花落，菖花开。劝君续命酒，金琶声若雷。晋州古城铁瓮裂，大人石点燕攴面。玉镜高台画眉未，蟠蛇阵前看儿戏。马上走戎装，祎衣上身何短长。长风起华桥，日落漳河道。为君始，为君终，菖花不如美人草。
萱寿堂词
作者：杨维桢
朝代：元

孙家高堂风日好，堂前祗树宜男草。孙家何婆昔宜家，今日宜男复宜老。香雾蒙蒙吹绣舆，花雨斑斑上文褓。阿婆之年八十深，五鸾恩诰封昆仑。孙家郎，惜寸阴，把萱酒，为萱吟。易摇千岁风前木，难报春辉寸草心。
萱寿堂词
作者：杨维桢
朝代：元

孙家高堂风日好，堂前秪树宜男草。孙家阿？昔宜家，今日宜男复宜老。香雾濛濛吹绣舆，花雨斑斑上文褓。阿？之年八十深，五鸾恩诰封泥金。孙家郎，惜寸阴，把萱酒，为萱吟。易摇千岁风前木，难报春晖寸草心。
萱寿堂词
作者：杨维桢
朝代：元
体裁：乐府曲辞

孙家高堂风日好，堂前秪树宜男草。孙家阿�昔宜家，今日宜男复宜老。香雾濛濛吹绣舆，花雨斑斑上文褓。阿�之年八十深，五鸾恩诰封泥金。孙家郎，惜寸阴，把萱酒，为萱吟。易摇千岁风前木，难报春晖寸草心。
蔡叶行
作者：杨维桢
朝代：元
体裁：古风

君不见伪吴兄弟四六七，十年强兵富金谷。大兄垂旒不下堂，小弟秉钧独当国。山阴蔡药师，云阳叶星卜。朝坐白玉堂，暮宿黄金屋。文不谈周召，武不论颇牧。机务托腹心，边策凭耳目。弄臣什什引膝前，骨鲠孤孤内囚牿。去年东台杀普化，今年南垣杀铁木。凤陵剖棺取含珠，鲸海刮商劫沈玉。粥官随地进妖艳，笼货无时满坑谷。西风卷地来，六郡下披竹。朽索不御六马奔，腐木那支五楼覆。大越先罪魁，馀殃尽孥戮。寄谢悠悠佞倖儿，福不盈眦祸连族。何如吴门市，卖药卖卜，饿死亦足。
蔡叶行
作者：杨维桢
朝代：元

君不见伪吴兄弟四六七，十年强兵富金谷。大兄垂旒不下堂，小弟秉钧独当国。山阴蔡药师，云阳叶星卜，朝坐白玉堂，暮宿黄金屋。文不谈周召，武不论颇牧。机务托腹心，边策凭耳目。弄臣什什引膝前，骨鲠孤孤内囚牿。去年东台杀普化，今年南垣杀铁木。凤陵剖棺取含珠，鲸海刮商劫沉玉。粥官随地进妖艳，笼货无时满坑谷。西风卷地来六郡，下披竹朽索不御。六马奔腐木，郍支五楼覆。大越先罪魁，余殃尽孥戮。寄谢悠悠佞幸儿，福不盈眦祸连族。何如吴门市卖药卖卜，饿死亦足。
蔡君俊五世家庆图诗
作者：杨维桢
朝代：元

蔡家肉谱繇司徒，西蜀蔓衍云间居。胡笳一洗怨女孤，世世解读中郎书。传家五叶忠孝俱，郁葱佳气无时无。有母有母徐卿徐，生儿滚滚麒麟驹。桧岩老仙老不枯，岩前双桂云敷腴。绣舆从以斑斓裾，或拜或立或步趋。登堂好弄如群鱼，中有一人美且都。柏垣成阴返慈乌，平反一笑堂上娱。春衫初试如舞雩，樵青渔童侍两隅，坐中有客皆鸿儒。晴帘花吹引香篆，午窗竹雨鸣茶炉。不知人间有金屋，弱海之外为蓬壶。只今诸孙税？襦，文采个个成於菟。玉阶清梦追尔祖，种德政与槐阴符。太夫人在锡冠帔，曾玄满眼纡青朱。纡青朱，胜买丹青添画图。
蔡君俊五世家庆图诗
作者：杨维桢
朝代：元
体裁：乐府曲辞

蔡家肉谱繇司徒，西蜀蔓衍云间居。胡笳一洗怨女孤，世世解读中郎书。传家五叶忠孝俱，郁葱佳气无时无。有母有母徐卿徐，生儿衮衮麒麟驹。桧岩老仙老不枯，岩前双桂云敷腴。绣舆从以斑斓裾，或拜或立或步趋。登堂好弄如群鱼，中有一人美且都。柏垣成阴返慈乌，平反一笑堂上娱，春衫初试如舞雩。樵青渔童侍两隅，坐中有客皆鸿儒。晴帘花吹引香篆，午窗竹雨鸣茶炉。不知人间有金屋，弱海之外为蓬壶。只今诸孙税绷襦，文采个个成于菟。王阶清梦追尔祖，种德政与槐阴符。太夫人在锡冠帔，曾玄满眼纡青朱。纡青朱，剩买丹青添画图。
虎丘篇
作者：杨维桢
朝代：元

路出女坟湖，警跸霸王驱。灵池飞霹雳，枯冢走於菟。老禅犹点石，仙鬼只疑狐。祖龙来发閟，银海又飞凫。
虎丘篇
作者：杨维桢
朝代：元
体裁：乐府曲辞

路出女濆湖，警跸霸王驱。灵池飞霹雳，枯冢走于菟。老禅犹点石，仙鬼只疑狐。祖龙来发閟，银河又飞凫。
虞丘孝子词
作者：杨维桢
朝代：元

虞丘孝子，父仇未雪。长剑柱颐，蕺草在舌。夜诵《独漉篇》，涕泗尽成血。呜呼！头上天，戴昏晓，千金去买零陵之匕刃，虞丘孝子心始了。
虞丘孝子辞
作者：杨维桢
朝代：元
体裁：乐府曲辞

虞丘孝子，父仇未雪。长剑拄颐，蕺草在舌。夜诵独漉篇，涕泗尽成血。于乎头上天，戴昏晓。千金去买零陵之匕刀，虞丘孝子心始了。
虞美人行
作者：杨维桢
朝代：元

拔山将军气如虎，神骓如龙蹋天下。将军战败歌楚歌，美人一死能自许。仓皇伏签答危主，不为野雉随仇虏。江边碧血吹青雨，化作春芳悲汉土。
虞美人行
作者：杨维桢
朝代：元
体裁：古风

拔山将军气如虎，神骓如龙蹋天下。将军战败歌楚歌，美人一死能自许。苍皇伏剑荅危主，不为野雉随仇虏。江边碧血吹青雨，化作春芳悲汉土。
补日饮毋苛辞
作者：杨维桢
朝代：元
体裁：乐府曲辞

劝君酒，呼酒来。尚方肉食有腊毒，天赐我酒寿君金屈卮。君不见汉家中郎丝，廷毁丞相斥，嬖儿吴中脱死归。阿种者，劝以日饮毋苛斗鸡走狗嘻，不则利剑刺君君莫支。于乎十七客，肩相随，掊生日者弗能知，阿种真好儿。
补梁毗哭金辞
作者：杨维桢
朝代：元
体裁：乐府曲辞

汝金来，我今与汝辞。汝辞不犀，能斫我颈，汝液不鸩，能折我肌。金谷汝剭首，金坞汝焚尸。金兔汝灭族，金牛汝丧师。故我与汝永诀誓，不为安宁贪刺史，宁为齐黔娄鲁荣启期。
衮马图
作者：杨维桢
朝代：元
体裁：古风

唐家内厩三万匹，画史缣缃都熟识。绿蛇连卷骨初蜕，一团旋风五花色。湿云乍洗乌龙池，金索掣断愁欲飞。奚官独立柳阴下，手把玉鞭将赠谁？
西斋诗
作者：杨维桢
朝代：元
体裁：古风

物生于东，城于西兮。有信有屈，物不齐兮。彼向而笑，嗔为迷兮。惟古有道，物不群兮。大东之西，孰我宾兮？我所思兮，西方之美人兮。
西湖
作者：杨维桢
朝代：元
体裁：七言律诗

西湖风景开图画，墨客骚人入咏嗟。扇底鱼龙吹日影，镜中莺燕老年华。苏堤物换前朝柳，葛岭人耕故相家。今古消沈一杯水，两峰长照夕阳斜。
西湖
作者：杨维桢
朝代：元

西湖风景开图画，墨客骚人入咏嗟。
扇底龙鱼吹日影，镜中莺燕老年华。
苏堤物换前朝柳，葛岭人耕故相家。
今日消沉一杯水，两峰长照夕阳斜。
西湖竹枝歌
作者：杨维桢
朝代：元

劝郎莫上南高峰，劝郎莫上北高峰，南高峰云北高雨，云雨相催愁杀侬。
西湖竹枝歌
作者：杨维桢
朝代：元

苏小门前花满株，苏公堤上女当垆。南官北使须到此，江南西湖天下无。鹿头湖船唱赧郎，船头不宿野鸳鸯。为郎歌舞为郎死，不惜真珠成斗量。家住西湖新妇矶，劝君不唱缕金衣。琵琶元是韩朋木，弹得鸳鸯一处飞。劝郎莫上南高峰，劝侬莫上北高峰。南高峰云北高雨，云雨相催愁杀侬。湖口楼船湖日阴，湖中断桥湖水深。楼船无柁是郎意，断桥无柱是侬心。病春日日可如何？起向西窗理琵琶。见说枯槽能卜命，柳州巷口问来婆。小小渡船如缺瓜，船中少妇《竹枝歌》。歌声唱入空侯调，不遣狂夫横渡河。石新妇下水连空，飞来峰前山万重。不辞妾作望夫石，望来或似飞来峰。望郎一朝又一朝，信郎信似浙江潮。浙江潮信有时失，臂上守宫无日消。
西湖竹枝歌·其一
作者：杨维桢
朝代：元
体裁：词

苏小门前花满株，苏公堤上女当垆。南官北使须到此，江南西湖天下无。
西湖竹枝歌·其七
作者：杨维桢
朝代：元
体裁：词

小小渡船如缺瓜，船中少妇《竹枝歌》。歌声唱入空侯调，不遣狂夫横渡河。
西湖竹枝歌·其三
作者：杨维桢
朝代：元
体裁：词

家住西湖新妇矶，劝君不唱缕金衣。琵琶元是韩朋木，弹得鸳鸯一处飞。
西湖竹枝歌·其九
作者：杨维桢
朝代：元
体裁：词

望郎一朝又一朝，信郎信似浙江潮。浙江潮信有时失，臂上守宫无日消。
西湖竹枝歌·其二
作者：杨维桢
朝代：元
体裁：词

鹿头湖船唱赧郎，船头不宿野鸳鸯。为郎歌舞为郎死，不惜真珠成斗量。
西湖竹枝歌·其五
作者：杨维桢
朝代：元
体裁：词

湖口楼船湖日阴，湖中断桥湖水深。楼船无柁是郎意，断桥无柱是侬心。
西湖竹枝歌·其八
作者：杨维桢
朝代：元
体裁：词

石新妇下水连空，飞来峰前山万重。不辞妾作望夫石，望来或似飞来峰。
西湖竹枝歌·其六
作者：杨维桢
朝代：元
体裁：词

病春日日可如何，起向西窗理琵琶。见说枯槽能卜命，柳州巷口问来婆。
西湖竹枝歌·其六
作者：杨维桢
朝代：元

病春日日可如何？起向西窗理琵琶。见说枯槽能卜命，柳州巷口问来婆。
西湖竹枝歌·其四
作者：杨维桢
朝代：元
体裁：词

劝郎莫上南高峰，劝侬莫上北高峰。南高峰云北高雨，云雨相催愁杀侬。
西湖竹枝歌九首
作者：杨维桢
朝代：元

苏小门前花满株，苏公堤上女当垆。南官北使须到此，江南西湖天下无。鹿头湖船唱郝郎，船头不宿野鸳鸯。为郎歌舞为郎死，不惜珍珠成斗量家住城西新妇矶，劝君不唱缕金衣。玭琶元是韩朋木，弹得鸳鸯一处飞。劝郎莫上南高峰，劝郎莫上北高峰。南高峰云北高雨，云雨相催愁杀侬。湖口楼船湖日阴，湖中断桥湖水深。楼船无梍是郎意，断桥有柱是侬心。病春日日可如何？起向西窗理琵琶。见说枯槽能卜命，柳州弄口问来婆。小小渡船如缺瓜，船中少妇竹枝歌。歌声唱入箜篌调，不遣狂夫横渡河。石新妇下水连空，飞来峰前山万里。妾死甘为石新妇，望郎忽似飞来峰。望郎一朝又一朝，信郎信似浙江潮。床脚耆龟有时烂，臂上守宫无日销。
西湖竹枝歌（九首。一作“小临海曲”）
作者：杨维桢
朝代：元

劝君莫上南高峰，劝我莫上北高峰。
南高峰云北高雨，云雨相催愁杀侬。
西湖竹枝歌（九首。一作“小临海曲”）
作者：杨维桢
朝代：元

望郎一朝又一朝，信郎信似浙江潮。床脚支龟有时烂，臂上守宫无日销。
西湖竹枝歌（九首。一作“小临海曲”）
作者：杨维桢
朝代：元

病春日日可如何，起向西窗理琵琶。
见说枯槽能小命，柳州弄口问来婆。
西溪曲
作者：杨维桢
朝代：元
体裁：乐府曲辞

西溪溪口东冈道，杨柳阴阴春欲老。花间系马我曾来，红雨伤春迹如埽。美人劝我金色浆，玉台赠以盘龙宝。愿作西溪一水鱼，趁尔容颜为余好。城南将军同醉倒，殡宫今已生春草。
西溪曲
作者：杨维桢
朝代：元

西溪溪口东冈道，杨柳阴阴春欲老。花间系马我曾来，红雨伤春迹如扫。美人劝我金色浆，玉台赠以盘龙宝。愿作西溪一水鱼，趁尔容颜为余好。城南将军同醉倒，殡宫今已生春草。
要离冢
作者：杨维桢
朝代：元
体裁：古风

金昌亭下路，春草没荒丘。云是要离冢，令人生古愁。侏儿三尺干，不佩双吴钩。中包猛士胆，白日照高秋。忍死屠骨肉，视身若蜉蝣。荆轲不了恨，庆忌成身谋。如何五噫客，死与尔同仇。
要离家
作者：杨维桢
朝代：元

金昌亭下路，春草没荒丘。云是要离家，令人生古愁。侏儿三尺干，不佩双吴钩。中包猛士胆，白日照高秋。忍死屠骨肉，视身若蜉蝣。荆轲不了恨，庆忌成身谋。如何五噫客，死与尔同仇。
览古四十二首
作者：杨维桢
朝代：元

晋师纳天王，大义白日披。尹固附孽子，奉籍奔蛮夷。道逢秋郊妇，三岁尔大期。三年尹固死，妇言如蓍龟。出姜哭过市，呼天天实闻。市人皆涕下，鲁贼当谁分。出姜不归鲁，麟笔诛其君。秦穆饮盗马，楚庄忘绝缨。齐景恩一木，触槐有淫刑。婧女告齐相，称说辩且正。明朝拔槐令，婧妇脱因名。单父七弦琴，为治务感兴。十金南门木，立令务必行。单父有成效，夜渔若严刑。南门能徙木，不能徙民情。以此知巧信，不如拙而诚。韩厥戮赵仆，不以私害公。后人援此义，往往为逄蒙。曲逆不背本，事主可移忠。伟哉刘公论，吕布真难容。应侯刻薄人，须贾得无死。飞将杀霸陵，狼狠不足齿。如何画眉郎，五日杀掾史。齐相善求治，议论人人殊。盖翁本黄老，一语盖有馀。诸儒不足听，醉吏自足呼。醉吏狱不扰，诸儒多诉狙。恭俭汉天子，取士忌少年。未应绛灌徒，廷中肯妨贤。徒为宣室召，复有长沙迁。不见冯都尉，庞眉竟谁怜。田叔作鲁相，王不敢游田。痛愧取民物，偿以中府钱。汉人重长者，长者岂非贤。任安与田仁，同仕将军门。厮养恶齿马，实坐贫失身。发愤骑奴席，拔刃徒自分。不会赵少府，何时别奴群。乃知圣贤仕，端不与贱贫。郭解本大侠，睚眦杀人威。当其出邑屋，独不杀倨夷。属吏脱践更，卒感肉袒来。此事实近道，可以侠少之。汉廷古遗直，免官归田园。已闻御史奏，严李有飞言。矫制独无罪，加冠礼终存。谁谓淮阳召，淮阳为寡恩。出关弃繻子，南征笑狂生。左右无黄发，淫夫抰之行。戮杀汉使者，君臣起大兵。尉他羁汉绶，何曾请长缨。成都卖卜士，大易先天心。弟子一区宅，桑榆有馀阴。何为天禄阁，忘身几陆沈。门前载酒者，奇字时相寻。为谢门前客，从今传酒箴。子陵江海客，本非沮溺伦。仁义立奇论，岂果忘吾民。狂奴作故态，飘然归富春。客星犯帝座，太史奏天文。故人信符谶，三公等浮云。武丁梦良弼，审象极冥搜。光武思故人，物色在羊裘。彭城有处士，君恩贲林丘。股肱不为用，颜色徒相求。董卓劫慈明，次以及伯喈。子龙独何人，谈笑却啀啀。高视梁砀上，片云卷而怀。古来高世士，尘埃岂能埋。襄阳有高士，生产不曾治。何以遗妻子，鹿门有深期。籍籍齿牙论，龙凤名诸儿。诸葛拜床下，可是圯桥师。孔公荐一鹗，义烈争秋霜。矢心报知己，讨贼尊天王。渔阳掺英愤，夫岂病悖狂。营门三尺棁，杀气披搀抢。会稽嵇叔夜，才气浩不群。平生癖于锻，馀好在琴尊。不如一长啸，携琴学苏门。可怜广陵散，奇弄今无闻。汝南许文休，丧乱一驽士。敢当诸葛拜，合受玄德鄙。士论推指南，无乃失臧否。乃知郡公曹，排摈有公是。知子石司徒，分材靳齐奴。诸仲财不如，财穷东市诛。吁嗟石司徒，知子良不愚。洛阳轻薄子，挟弹走春嬉。结交金谷友，谄事贾午儿。蔑弃慈母训，乾没不知几。感已赋閒居，犹以拙自悲。弹琴戴安道，焦桐破奇声。蔚宗与文季，俱以琴自鸣。天子不得屈，王公不能聆。独怜褚司徒，银柱老齐伶。我爱王怀祖，面壁售人骂。不比少掾时，瞋目荅米价。褊中顿有容，坦之讵能过。桓桓大将军，汉业在出胯。青青五柳宅，贫无三径资。去参建威幕，为贫良亦非。彭泽八十日，胡为遽来归。乃知决然逝，非为乡里儿。首恶王休元，酒亦无所辞。华轩欲载我，我心讵能违。王湛蓄深器，世人不能窥。大慧实若愚，人遂以为痴。可怜济父子，同门不识之。何况隔千里，而欲求人知。羲之在东床，风操夙所称。蓝田誉转重，胡乃意不平。出吊曲在我，反恶固其情。以此悻悻死，无异匹妇轻。韩信卜母地，旁置万人庐。郭公卜邻水，长洲偶成墟。千秋杨子窆，投弃同江鱼。裸发何为者，厌魅开籧篨。孰借神丁火，焚却青囊书。郭黁精术数，知晋必亡秦。逃秦远归晋，追兵杀亡臣。洛阳牛背叟，读书孝其亲。凉州未经破，先归忽如神。术人不灵已，哲士固全身。骚雅去已久，宫体争哇淫。洛阳风一变，枳性随人心。乡关思萧瑟，作赋哀江南。调入金钗臂，亡国有馀音。尝疑王孝子，素履朴且庄。门生服县役，径行想不扬。孝子躬馌具，磬折在道傍。门生役已脱，诡道由此行。郑州跛男子，识者惟客师。深沈有客量，不为同列知。唾而戒其弟，俛世一何卑。君看白水涧，沫额宣驽资。世疑狄文惠，不知娄师德。娄公吾不贤，此意人未识。古来嫌忌间，吾道忧比迹。开元刘神童，名字瑞一时。文学不济世，鞭算竞刀锥。招权啖士口，使不得有訾。任数不任道，兴利固如斯。小儿贺季真，弃官亦弃宅。远谒王道者，去问术黄白。何物袖中藏，去道万里隔。严家儿，八岁杀父姬，严家父称奇。养成虎豺恶，腐儒弄虎髭。嗟吁豺虎天早毙，七十慈亲免官婢。姚家有裨将，腰佩双青萍。青萍夜脱匣，忽杀程务盈。为书报杀状，伏剑随自刑。吁嗟古义士，岂复数荆卿。厚施而薄望，郭解愧朱家。大唐郭氏子，手剑寒奸邪。赙金四十万，主名不知夸。结客豪侠场，此客实无加。昨日满头花，堂上争春妍。今朝大风起，花落玉津园。旧地易淮陕，取馘谐戎门。可怜于期首，不谢永州魂。东人送降款，西人纳降城。长沙李太守，誓死城不盟。高楼一举火，老稚同焦冥。要离爇妻子，大盗空古名。峨峨南文山，光？日月青。妇义终一醮，臣道无改更。宁戴一天死，不载二地生。尚怜广西弟，有愧颜家兄。
览古四十二首·其一
作者：杨维桢
朝代：元

晋师纳天王，大义白日披。
尹固附孽子，奉籍奔蛮夷。
道逢周郊妇，三岁尔大期。
三年尹固死，妇言如著龟。
览古四十二首·其一
作者：杨维桢
朝代：元
体裁：乐府曲辞

晋师纳天王，大义白日披。尹固附孽子，奉籍奔蛮夷。道逢秋郊妇，三岁尔大期。三年尹固死，妇言如蓍龟。
览古四十二首·其七
作者：杨维桢
朝代：元
体裁：乐府曲辞

齐相善求治，议论人人殊。盖翁本黄老，一语盖有馀。诸儒不足听，醉吏自足呼。醉吏狱不扰，诸儒多诉狙。
览古四十二首·其三
作者：杨维桢
朝代：元
体裁：乐府曲辞

秦穆饮盗马，楚庄忘绝缨。齐景恩一木，触槐有淫刑。婧女告齐相，称说辩且正。明朝拔槐令，婧妇脱因名。
览古四十二首·其三
作者：杨维桢
朝代：元

秦穆饮盗马，楚庄忘绝缨。
齐景恩一木，触槐有淫刑。
婧女告齐相，称说辩且正。
明朝拔槐令，婧父脱囚名。
览古四十二首·其三十
作者：杨维桢
朝代：元

郭历精术数，知晋必亡秦。
逃秦远归晋，追兵杀亡臣。
洛阳牛背叟，读书孝其亲。
凉州未经破，先归忽如归。
术人不灵己，哲士固全身。
览古四十二首·其三十
作者：杨维桢
朝代：元
体裁：乐府曲辞

郭黁精术数，知晋必亡秦。逃秦远归晋，追兵杀亡臣。洛阳牛背叟，读书孝其亲。凉州未经破，先归忽如神。术人不灵已，哲士固全身。
览古四十二首·其三十一
作者：杨维桢
朝代：元
体裁：乐府曲辞

骚雅去已久，宫体争哇淫。洛阳风一变，枳性随人心。乡关思萧瑟，作赋哀江南。调入金钗臂，亡国有馀音。
览古四十二首·其三十七
作者：杨维桢
朝代：元
体裁：乐府曲辞

严家儿，八岁杀父姬，严家父称奇。养成虎豺恶，腐儒弄虎髭。嗟吁豺虎天早毙，七十慈亲免官婢。
览古四十二首·其三十三
作者：杨维桢
朝代：元
体裁：乐府曲辞

郑州跛男子，识者惟客师。深沈有客量，不为同列知。唾而戒其弟，俛世一何卑。君看白水涧，沫额宣驽资。
览古四十二首·其三十九
作者：杨维桢
朝代：元
体裁：乐府曲辞

厚施而薄望，郭解愧朱家。大唐郭氏子，手剑寒奸邪。赙金四十万，主名不知夸。结客豪侠场，此客实无加。
览古四十二首·其三十二
作者：杨维桢
朝代：元
体裁：乐府曲辞

尝疑王孝子，素履朴且庄。门生服县役，径行想不扬。孝子躬馌具，磬折在道傍。门生役已脱，诡道由此行。
览古四十二首·其三十二
作者：杨维桢
朝代：元

尝疑王孝子，素履朴且庄。
门生服县役，径行想不扬。
孝子躬馌具，罄折在道旁。
门生役已脱，诡道由此行。
览古四十二首·其三十六
作者：杨维桢
朝代：元
体裁：乐府曲辞

小儿贺季真，弃官亦弃宅。远谒王道者，去问术黄白。何物袖中藏，去道万里隔。
览古四十二首·其三十四
作者：杨维桢
朝代：元
体裁：乐府曲辞

世疑狄文惠，不知娄师德。娄公吾不贤，此意人未识。古来嫌忌间，吾道忧比迹。
览古四十二首·其九
作者：杨维桢
朝代：元
体裁：乐府曲辞

田叔作鲁相，王不敢游田。痛愧取民物，偿以中府钱。汉人重长者，长者岂非贤。
览古四十二首·其二
作者：杨维桢
朝代：元
体裁：乐府曲辞

出姜哭过市，呼天天实闻。市人皆涕下，鲁贼当谁分。出姜不归鲁，麟笔诛其君。
览古四十二首·其二十
作者：杨维桢
朝代：元

会稽嵇叔夜，才气浩不群。
平生癖于锻，余好在琴尊。
不如一长啸，携琴学苏门。
可怜广陵散，奇弄今无闻。
览古四十二首·其二十
作者：杨维桢
朝代：元
体裁：乐府曲辞

会稽嵇叔夜，才气浩不群。平生癖于锻，馀好在琴尊。不如一长啸，携琴学苏门。可怜广陵散，奇弄今无闻。
览古四十二首·其二十一
作者：杨维桢
朝代：元
体裁：乐府曲辞

汝南许文休，丧乱一驽士。敢当诸葛拜，合受玄德鄙。士论推指南，无乃失臧否。乃知郡公曹，排摈有公是。
览古四十二首·其二十三
作者：杨维桢
朝代：元
体裁：乐府曲辞

洛阳轻薄子，挟弹走春嬉。结交金谷友，谄事贾午儿。蔑弃慈母训，乾没不知几。感已赋閒居，犹以拙自悲。
览古四十二首·其二十九
作者：杨维桢
朝代：元
体裁：乐府曲辞

韩信卜母地，旁置万人庐。郭公卜邻水，长洲偶成墟。千秋杨子窆，投弃同江鱼。裸发何为者，厌魅开籧篨。孰借神丁火，焚却青囊书。
览古四十二首·其二十二
作者：杨维桢
朝代：元
体裁：乐府曲辞

知子石司徒，分材靳齐奴。诸仲财不如，财穷东市诛。吁嗟石司徒，知子良不愚。
览古四十二首·其二十五
作者：杨维桢
朝代：元
体裁：乐府曲辞

我爱王怀祖，面壁售人骂。不比少掾时，瞋目荅米价。褊中顿有容，坦之讵能过。桓桓大将军，汉业在出胯。
览古四十二首·其二十八
作者：杨维桢
朝代：元
体裁：乐府曲辞

羲之在东床，风操夙所称。蓝田誉转重，胡乃意不平。出吊曲在我，反恶固其情。以此悻悻死，无异匹妇轻。
览古四十二首·其二十六
作者：杨维桢
朝代：元
体裁：乐府曲辞

青青五柳宅，贫无三径资。去参建威幕，为贫良亦非。彭泽八十日，胡为遽来归。乃知决然逝，非为乡里儿。首恶王休元，酒亦无所辞。华轩欲载我，我心讵能违。
览古四十二首·其八
作者：杨维桢
朝代：元
体裁：乐府曲辞

恭俭汉天子，取士忌少年。未应绛灌徒，廷中肯妨贤。徒为宣室召，复有长沙迁。不见冯都尉，庞眉竟谁怜。
览古四十二首·其十
作者：杨维桢
朝代：元
体裁：乐府曲辞

任安与田仁，同仕将军门。厮养恶齿马，实坐贫失身。发愤骑奴席，拔刃徒自分。不会赵少府，何时别奴群。乃知圣贤仕，端不与贱贫。
览古四十二首·其十一
作者：杨维桢
朝代：元

郭解本大侠，睚眦杀人威。
当其出邑屋，独不杀倨夷。
属吏脱践吏，卒感肉袒来。
此事实近道，可以侠少之。
览古四十二首·其十一
作者：杨维桢
朝代：元
体裁：乐府曲辞

郭解本大侠，睚眦杀人威。当其出邑屋，独不杀倨夷。属吏脱践更，卒感肉袒来。此事实近道，可以侠少之。
览古四十二首·其十七
作者：杨维桢
朝代：元
体裁：乐府曲辞

董卓劫慈明，次以及伯喈。子龙独何人，谈笑却啀啀。高视梁砀上，片云卷而怀。古来高世士，尘埃岂能埋。
览古四十二首·其十七
作者：杨维桢
朝代：元

董桌劫慈明，次以及伯喈。
子龙独何人，谈笑却啀啀。
高视梁砀上，片云卷而怀。
古来高世士，尘埃岂能埋。
览古四十二首·其十三
作者：杨维桢
朝代：元
体裁：乐府曲辞

出关弃繻子，南征笑狂生。左右无黄发，淫夫抰之行。戮杀汉使者，君臣起大兵。尉他羁汉绶，何曾请长缨。
览古四十二首·其十九
作者：杨维桢
朝代：元
体裁：乐府曲辞

孔公荐一鹗，义烈争秋霜。矢心报知己，讨贼尊天王。渔阳掺英愤，夫岂病悖狂。营门三尺棁，杀气披搀抢。
览古四十二首·其十五
作者：杨维桢
朝代：元
体裁：乐府曲辞

子陵江海客，本非沮溺伦。仁义立奇论，岂果忘吾民。狂奴作故态，飘然归富春。客星犯帝座，太史奏天文。故人信符谶，三公等浮云。
览古四十二首·其十五
作者：杨维桢
朝代：元

子陵江海客，本非沮溺伦。
仁义立奇论，岂果忘吾民？狂奴作故态，飘然归富春。
客星犯帝座，太史奏天文。
故人信符谶，三分等浮云。
览古四十二首·其十八
作者：杨维桢
朝代：元
体裁：乐府曲辞

襄阳有高士，生产不曾治。何以遗妻子，鹿门有深期。籍籍齿牙论，龙凤名诸儿。诸葛拜床下，可是圯桥师。
览古四十二首·其十六
作者：杨维桢
朝代：元
体裁：乐府曲辞

武丁梦良弼，审象极冥搜。光武思故人，物色在羊裘。彭城有处士，君恩贲林丘。股肱不为用，颜色徒相求。
览古四十二首·其十四
作者：杨维桢
朝代：元
体裁：乐府曲辞

成都卖卜士，大易先天心。弟子一区宅，桑榆有馀阴。何为天禄阁，忘身几陆沈。门前载酒者，奇字时相寻。为谢门前客，从今传酒箴。
览古四十二首·其四
作者：杨维桢
朝代：元
体裁：乐府曲辞

单父七弦琴，为治务感兴。十金南门木，立令务必行。单父有成效，夜渔若严刑。南门能徙木，不能徙民情。以此知巧信，不如拙而诚。
览古四十二首·其四十
作者：杨维桢
朝代：元
体裁：乐府曲辞

昨日满头花，堂上争春妍。今朝大风起，花落玉津园。旧地易淮陕，取馘谐戎门。可怜于期首，不谢永州魂。
览古四十二首·其四十二
作者：杨维桢
朝代：元

要离爇妻子，大盗空古名。
峨峨南文山，光焰日月青。
妇义总一醮，臣道无改更。
宁戴一天死，不载二地生。
尚怜广西弟，有愧颜家兄。
览古四十二首·其四十二
作者：杨维桢
朝代：元

要离爇妻子，大盗空古名。峨峨南文山，光？日月青。妇义终一醮，臣道无改更。宁戴一天死，不载二地生。尚怜广西弟，有愧颜家兄。
览古四十二首·其四十二
作者：杨维桢
朝代：元
体裁：乐府曲辞

要离爇妻子，大盗空古名。峨峨南文山，光�日月青。妇义终一醮，臣道无改更。宁戴一天死，不载二地生。尚怜广西弟，有愧颜家兄。
览古四十二首其七
作者：杨维桢
朝代：元

齐相善求治，议论人人殊。盖公本黄老，一语盖有余。诸儒不足听，醉吏自足呼。醉吏狱不扰，诸儒多诉狙。
览古四十二首其三十一
作者：杨维桢
朝代：元

骚雅去已久，宫体争哇淫。洛阳风一变，枳性随人心。乡关思萧瑟，作赋哀江南。调入金钗臂，亡国有余音。
览古四十二首其三十七
作者：杨维桢
朝代：元

严家儿，八岁杀父姬，严家父称奇。养成虎豺恶，腐儒弄虎髭。嗟吁豺虎天早毙，七十慈母免官婢。
览古四十二首其三十三
作者：杨维桢
朝代：元

郑州跛男子，识者惟客师。深沉有容量，不为同列知。唾面戒其弟，俯世一何卑。君看白水涧，沫额宣驽资。
览古四十二首其三十五
作者：杨维桢
朝代：元
体裁：乐府曲辞

开元刘神童，名字瑞一时。文学不济世，鞭算竞刀锥。招权啖士口，使不得有訾。任数不任道，兴利固如斯。
览古四十二首其三十八
作者：杨维桢
朝代：元
体裁：乐府曲辞

姚家有裨将，腰佩双青萍。青萍夜脱匣，忽杀程务盈。为书报杀状，伏剑随自刑。吁嗟古义士，岂复数荆卿。
览古四十二首其九
作者：杨维桢
朝代：元

田叔作鲁相，王不敢游田。痛愧取民物，偿以中府钱。汉人重长者，长者岂非贤？
览古四十二首其二
作者：杨维桢
朝代：元

出姜哭过市，呼天天实闻。市人皆涕下，鲁贼当谁分。出肗不归鲁，麟书诛其君。
览古四十二首其二十七
作者：杨维桢
朝代：元
体裁：乐府曲辞

王湛蓄深器，世人不能窥。大慧实若愚，人遂以为痴。可怜济父子，同门不识之。何况隔千里，而欲求人知。
览古四十二首其二十三
作者：杨维桢
朝代：元

洛阳轻薄子，挟弹走春嬉。结交金谷友，谄事贾午儿。蔑弃慈母训，乾没不知几。感已赋闲居，犹以拙自悲。
览古四十二首其二十九
作者：杨维桢
朝代：元

韩信卜母地，旁置万人庐。郭公卜邻水，长洲偶成墟。千秋杨子窆，投弃同江鱼。裸发何为者，厌魅开遽条。孰借神丁火，焚却青囊书。
览古四十二首其二十二
作者：杨维桢
朝代：元

知子右司徒，分材靳齐奴。诸仲财不如，财穷东市诛。吁嗟石司徒，知子良不愚。
览古四十二首其二十五
作者：杨维桢
朝代：元

我爱王怀祖，面壁售人骂。不比少掾时，瞋目答米价。褊中顿有容，坦之讵能过。桓桓大将军，汉业在出胯。
览古四十二首其二十八
作者：杨维桢
朝代：元

羲之在东床，风操夙所称。蓝田誊转重，胡乃意不平。出吊屈在我，反恶固其情。以此悻悻死，无异匹妇轻。
览古四十二首其二十六
作者：杨维桢
朝代：元

青青五柳宅，贫无三径资。玄参建威幕，为贫良亦非。彭泽八十日，朝为遽来归？乃知决然逝，非为乡里儿。首恶王休元，酒亦无所辞。华轩欲载我，我心讵能违？
览古四十二首其二十四
作者：杨维桢
朝代：元
体裁：乐府曲辞

弹琴戴安道，焦桐破奇声。蔚宗与文季，俱以琴自鸣。天子不得屈，王公不能聆。独怜褚司徒，银柱老齐伶。
览古四十二首其五
作者：杨维桢
朝代：元
体裁：乐府曲辞

韩厥戮赵仆，不以私害公。后人援此义，往往为逄蒙。曲逆不背本，事主可移忠。伟哉刘公论，吕布真难容。
览古四十二首其八
作者：杨维桢
朝代：元

恭俭汉天子，取士忌少年。未应绛灌徒，廷中肯访贤。徒为宣室召，复有长沙迁。不见冯都尉，庞眉竟谁怜。
览古四十二首其六
作者：杨维桢
朝代：元
体裁：乐府曲辞

应侯刻薄人，须贾得无死。飞将杀霸陵，狼狠不足齿。如何画眉郎，五日杀掾史。
览古四十二首其十
作者：杨维桢
朝代：元

任安与田仁，周仕将军门。厮养恶啮马，实坐贫失身。发忿骑奴席，拔刀徒自分。不会赵少府，何时别奴群。乃知圣贤仕，端不与贱贫。
览古四十二首其十二
作者：杨维桢
朝代：元
体裁：乐府曲辞

汉廷古遗直，免官归田园。已闻御史奏，严李有飞言。矫制独无罪，加冠礼终存。谁谓淮阳召，淮阳为寡恩。
览古四十二首其十八
作者：杨维桢
朝代：元

庴阳有高士，生产不曾治。何以遗妻子，鹿门有深期。籍籍齿牙论，龙凤名诸儿。诸葛拜床下，可是圯桥师？
览古四十二首其十四
作者：杨维桢
朝代：元

成都卖卜士，大易先天心。第子一区宅，桑榆有余阴。何为天禄阁，忘身几陆沉？门前载酒者，奇字时相寻。为谢门前客，从今传酒箴。
览古四十二首其四十
作者：杨维桢
朝代：元

昨日满头花，堂上争春妍。今朝大风起，花落玉津园。旧地易淮陕，取馘谐戎门。可怜於期首，不谢永州魂。
览古四十二首其四十一
作者：杨维桢
朝代：元
体裁：乐府曲辞

东人送降款，西人纳降城。长沙李太守，誓死城不盟。高楼一举火，老稚同焦冥。
览古四十二首（录三十四首）
作者：杨维桢
朝代：元

任安与田仁，同仕将军门。
厮养恶齿马，实坐贫失身。
发忿骑奴席，拔刃徒自分。
不会赵少府，何时别奴群。
乃知圣贤仕，端不与贱贫。¤
览古四十二首（录三十四首）
作者：杨维桢
朝代：元

出关弃繻子，南征笑狂生。
左右无黄发，淫夫挟之行。
戮杀汉使者，君臣起大兵。
尉佗羁汉绶，何曾请长缨。¤
览古四十二首（录三十四首）
作者：杨维桢
朝代：元

我爱王怀祖，面壁受人骂。
不比少掾时，瞋目答米价。
褊中顿有容，坦之讵能过。
桓桓大将军，汉业在出跨。¤
览古四十二首（录三十四首）
作者：杨维桢
朝代：元

董卓劫慈明，次以及伯喈。
子龙独何人，啖笑却啀啀。
高视梁砀上，片云卷而怀。
古来高世士，尘埃岂能埋。¤
览古四十二首（录三十四首）
作者：杨维桢
朝代：元

襄阳有高士，生产不曾治。何以遗妻子，鹿门有深期。籍籍齿牙论，龙凤名诸儿。诸葛拜床下，可是圯桥师。¤
警枕词
作者：杨维桢
朝代：元
体裁：古风

不睡龙，醒复醒，珊瑚圆木摇金铃。五花宝簟芙蓉屏，铜盘雪粉香浅清。楼墙铜弹飞霹雳，夜半更奴起辟易。圆木功，无与敌。吴越封疆平地辟，四世三王安衽席。
警雕
作者：杨维桢
朝代：元

吁嗟乎雕来兮，汝趾不爪兮臂不翎，横口竖齿长眉目兮，曾不钩吻而金睛。胡为肆攫搏兮勇凭陵，称人类兮负鸟石。吁嗟雕兮反已灵，庠序汝乡兮衣冠汝朋。横翔傍舞兮群笑以嚣，阴窥狙伺兮风草动摇。嗟尔丑兮不可以招，仇一狝兮将汝枭。上或牾兮下或矫。隔截鸾鹄兮愁青霄。吁嗟雕兮逞尔豪，击刚者怠兮与尔乎同遨。贞柏苍苍兮乌府初霜，寒气袭袭兮皂雕在旁。匪汝朋比兮伏阴纡阳，扶竖正直兮不茹吐其柔刚。鸾凤远举兮枭獍云亡。吁嗟雕兮不改行，收汝族兮磔以禳。
警雕三章
作者：杨维桢
朝代：元

吁嗟乎雕来兮，汝趾不爪兮臂不翎。横口坚齿长眉目兮，曾不钩吻而金睛。胡为肆攫搏兮勇凭陵，称人类兮负鸟名。吁嗟雕兮反已灵，庠序汝乡兮衣冠汝朋。横翔傍舞兮群笑以嚣，阴窥狙伺兮风草动摇。嗟尔丑兮不可以招，雠一狝兮将汝枭。上或牾兮下或憍，隔截鸾鹄兮愁青霄。吁嗟雕兮逞尔豪，击刚者怠兮与尔乎同遨。贞柏苍苍兮乌府初霜，寒气袭袭兮皂雕在傍。匪汝朋比兮伏阴纡阳，扶竖正直兮不茹吐其柔刚。鸾凤远举兮枭獍云亡。吁嗟雕兮不改行，收汝族兮磔以禳。
警雕三章·其一
作者：杨维桢
朝代：元
体裁：乐府曲辞

吁嗟乎雕来兮，汝趾不爪兮臂不翎。横口坚齿长眉目兮，曾不钩吻而金睛。胡为肆攫搏兮勇凭陵，称人类兮负鸟名。吁嗟雕兮反已灵，庠序汝乡兮衣冠汝朋。
警雕三章·其三
作者：杨维桢
朝代：元
体裁：乐府曲辞

贞柏苍苍兮乌府初霜，寒气袭袭兮皂雕在傍。匪汝朋比兮伏阴纡阳，扶竖正直兮不茹吐其柔刚。鸾凤远举兮枭獍云亡。吁嗟雕兮不改行，收汝族兮磔以禳。
警雕三章·其二
作者：杨维桢
朝代：元
体裁：乐府曲辞

横翔傍舞兮群笑以嚣，阴窥狙伺兮风草动摇。嗟尔丑兮不可以招，雠一狝兮将汝枭。上或牾兮下或憍，隔截鸾鹄兮愁青霄。吁嗟雕兮逞尔豪，击刚者怠兮与尔乎同遨。
访倪元镇不遇
作者：杨维桢
朝代：元
体裁：七言律诗

霜满船篷月满天，飘零孤客不成眠。居山久慕陶弘景，蹈海深惭鲁仲连。万里乾坤秋似水，一窗灯火夜如年。白头未遂终焉计，犹欠苏门二顷田。
谢吕敬夫红牙管歌
作者：杨维桢
朝代：元
体裁：古风

铁心道人吹铁笛，大雷怒裂龙门石。沧江一夜风雨湍，水族千头啸悲激。楼头阿泰聚双蛾，手持紫檀不敢歌。吕家律吕惨不和，换以红牙尺八之冰柯。五丝同心结龙首，曾把昭阳玉人手。只今流落已百年，不省愁中折杨柳。道人吹春哀北征，宫人斜上草青青。吴儿木石悍不惊，泰娘苦独多春情，为君清泪滴红冰。
贞妇词
作者：杨维桢
朝代：元
体裁：古风

皎日常持信，仓皇不改真。君王符不到，水长渐台倾。
贞妇词
作者：杨维桢
朝代：元

皎日常持信，仓皇不改贞。君王符不到，水长渐台倾。
贫妇谣
作者：杨维桢
朝代：元
体裁：古风

西家妇，贫失身。东家妇，贫无亲。红颜一代难再得，皦皦南国称佳人。夫君求昏多礼度，三日昏成戍边去。龙蟠有髻不复梳，宝瑟无弦为谁御。朝来采桑南陌周，道旁过客黄金求。黄金可弃不可售，望夫自上西山头。夫君生死未知所，门有官家赋租苦。姑嫜继殁骨肉孤，夜夜青灯泣寒杼。西家妇作倾城姝，黄金步摇绣罗襦。东家妇贫徒自苦，明珠不传青州奴。为君贫操弹修竹，不惜红颜在空谷。君不见人间宠辱多反覆，阿娇老贮黄金屋。
贫妇谣
作者：杨维桢
朝代：元

西家妇，贫失身。东家妇，贫无亲。红颜一代难再得，皦皦南国称佳人。夫君求昏多礼度，三日昏成戍边去。龙蟠有髻不复梳，宝瑟无弦为谁御？朝来采桑南陌周，道旁过客黄金求。黄金可弃不可售，望夫自上西山头。夫君生死未知所，门有官家赋租苦。姑嫜继殁骨肉孤，夜夜青灯泣寒杼。西家妇作顷城姝，黄金步摇绣罗襦。东家妇贫徒自苦，明珠不传青州奴。为君贫操弹修行，不惜红颜在空谷。君不见人间宠辱多反复，阿娇老贮黄金屋！
贸丝词
作者：杨维桢
朝代：元
体裁：乐府曲辞

鸣鸠毋止棘，止棘为摧薪。女子毋贸丝，贸丝为弃人。相逢誓作同穴亲，大礼如一失，结发不终身。外为狂夫暴，内为兄弟哂。寄语贸丝女，卜语不可信，况乃卜非真。
赋拱北楼呈相君（杭州作）
作者：杨维桢
朝代：元

伍子山头宋旧宫，龙楼改观倍蜚声。天连高柱星辰北，地控穷荒岛{山叙}东。凤引短箫悲落日，鹤归华表语秋风。玉龙一曲千宫晓，江汉朝宗万国同。
赋拱北楼呈相君（杭州作）
作者：杨维桢
朝代：元
体裁：七言律诗

伍子山头宋旧宫，龙楼改观倍蜚声。天连高柱星辰北，地控穷荒岛■东。凤引短箫悲落日，鹤归华表语秋风。玉龙一曲千宫晓，江汉朝宗万国同。
赋春梦婆
作者：杨维桢
朝代：元
体裁：七言绝句

黄柳城边风雨多，白头宫女有遗歌。东坡《哨遍》无知己，赖有人间春梦婆。
赌春曲
作者：杨维桢
朝代：元
体裁：古风

斗草归来后，开筵又赌春。阶前撒珠戏，独是得双人。
赌春曲
作者：杨维桢
朝代：元

斗草归来后，开筵又赌春。阶前撒珠戏，谁是得双人？
赖善卿到嘉禾为予作金粟道人诗使濒行曰金粟吟友为元璞尊者胡为无诗走笔一解兼东西白仲铭两宗匠一笑
作者：杨维桢
朝代：元
体裁：七言律诗

琦公口有绮语债，年来不诵西胡经。宫词在古无师刹，野史于今有赞宁。劫灰何曾烧汲冢，世祚时闻语塔铃。林下宁无读书者，梦中应见伍乔星。
赠僧一初
作者：杨维桢
朝代：元
体裁：七言绝句

一初阇黎诸法解，吹得道人双剑箫。大道不知宗北秀，看山直欲尽南条。
赠溧阳马閒云鍊师
作者：杨维桢
朝代：元
体裁：七言律诗

閒云隐者一区宅，相直芝山半面开。剑气上天看北斗，鹤人作语过蓬莱。樵柯石烂围棋在，梅洞云深采药回。相约丹阳寻祖武，三花髻子市中来。
赠王左丞二首
作者：杨维桢
朝代：元

卧云道人今左辖，当时出岫本无心。隆中豪杰征初起，江左苍生望正深。星斗一天环北极，山河万里贡南金。已闻艮岳无遗胤，况复淮淝有捷音。共说淮南王左相，开门下士日忘餐。入幕许谁延铁笛，备员寻客奉铜盘。长绦掣去饥鹰饱，故道归来老马寒。若问东维上书者，五湖今把钓鱼竿。
赠王左丞二首·其一
作者：杨维桢
朝代：元
体裁：七言律诗

卧云道人今左辖，当时出岫本无心。隆中豪杰征初起，江左苍生望正深。星斗一天环北极，山河万里贡南金。已闻艮岳无遗胤，况复淮淝有捷音。
赠王左丞二首·其二
作者：杨维桢
朝代：元
体裁：七言律诗

共说淮南王左相，开门下士日忘餐。入幕许谁延铁笛，备员寻客奉铜盘。长绦掣去饥鹰饱，故道归来老马寒。若问东维上书者，五湖今把钓鱼竿。
赠王左丞（二首）
作者：杨维桢
朝代：元

共说淮南王左相，开门下士日忘飡。入幕许谁延铁笛，备员寻客奉铜盘。长绦掣去饥鹰饱，故道归来老马寒。若问东维上书者，五湖今把钓鱼竿。
赠王蒙
作者：杨维桢
朝代：元
体裁：七言律诗

一夜西郊春草生，草堂吹笛夜挑灯。塞雁北飞千里雪，吴波绿泮五湖冰。杜陵诗句花无赖，张绪风流柳不胜。莫遣检书并看剑，自将鹅帖写溪藤。
赠笔生杨君显
作者：杨维桢
朝代：元
体裁：古风

杨君缚笔三十年，高艺岂止千人传。梁园学士为作传，虎丘道人会乞钱。桐叶秋风来古寺，苔花春水放归船。白头懒草《长门赋》，自写江南踏鞠篇。
赠饶白雪教谕摄怀安尹
作者：杨维桢
朝代：元
体裁：七言律诗

几年避地客天涯，岊水东边曾卜家。乐与诸生谈俎豆，闲从父老问桑麻。兵前坤轴延秦火，乱后天河断汉槎。仅有蓝田文学掾，摄官不忍剥疮痂。
赠饶白雪教谕摄怀安尹
作者：杨维桢
朝代：元

几年避地客天涯，岊水东边曾卜家。乐与诸生谈俎豆，闲从父老问桑麻。兵前坤轴延秦火，乱后天河断汉槎。仅有蓝田文学椽，摄官不忍剥疮痂。
赤堇篇
作者：杨维桢
朝代：元
体裁：乐府曲辞

吴钩父悖子，楚耶臣逆君。曷比赤堇精，新铸双龙文。作世无价宝，三卿无足论。倚天落旄头，仰日裂飞云。一怒安天下，持以奉至尊。
赵公子舞剑歌
作者：杨维桢
朝代：元

赵公子，千人英。
读书万卷愁无成，负此长身九尺如长城。
雪芙蓉，玉青骢，我将挟尔成大功。
腰缠十万欲何往，直上北台观虎龙。
道逢铁笛仙，把酒九峰前。
酒酣为我拔剑起作浑脱伎，白虹绕地乌风旋。
矍然指天天为穿，天狗堕地顽星坚。
老铁酒酣为椎鼓，壮士冲冠发倒竖。
老增撞斗何足为，鸿门突立卫真主。
赵公子，千人英，为君酌酒肝胆倾。
忍见东南吴楚坼？慎莫脱手踊跃逝去双龙精。
君不见我家古铁三尺冰，粤砥荡磨新发硎。
不学区区一人敌，上为天子匡前星。
赵公子舞剑歌
作者：杨维桢
朝代：元
体裁：乐府曲辞

赵公子，千人英。读书万卷愁无成，负此长身九尺如长城。雪芙蓉，玉青骢，我将挟尔成大功。腰缠十万欲何往，直上北台观虎龙。道逢铁笛仙，把酒九峰前。酒酣为我拔剑起作浑脱伎，白虹绕地乌风旋。躩然指天天为穿，天狗堕地顽星坚。老铁酒酣为椎鼓，壮士冲冠发倒竖。老增撞斗何足为，鸿门突立卫真主。赵公子，千人英，为君酌酒肝胆倾。忍见东南吴楚坼，慎莫脱手踊跃逝去双龙精。君不见我家古铁三尺冰，粤砥荡磨新发硎。不学区区一人敌，上为天子匡前星。
赵大年鹅图
作者：杨维桢
朝代：元
体裁：古风

镜湖湖上春波明，湾埼树树鹅黄青。上有金衣弄簧舌，下有红掌浮绣翎。舂锄一白能自好，尚嫌性带鸬鹚腥。眼明见此群鸐鸐，不与匹鸟争春晴。大年笔法如《兰亭》，宛颈个个由天成。艮宫流落二百载，胡贾不厌千金争。却恨会稽内史无此笔，为人辛苦书《黄庭》。
蹋踘歌赠刘叔芳
作者：杨维桢
朝代：元

蹋踘复蹋踘，佳人当好春。金刀剪芙蓉，纫作满月轮。落花游丝白日长，年年它宅媚流光。绮襦珠络锦绣裆，草相漫地绿色凉。揭门缚彩观如堵，恰呼三三唤五五。低过不坠蹴忽高，蛱蝶窥飞燕回舞。步矫且捷如凌波，轻尘不上红锦靴，扬眉吐笑颊微涡。江南年少黄家多，刘娘刘娘奈尔何。只在当年旧城住，门前一株海棠树。
蹋蹴篇
作者：杨维桢
朝代：元

江南女儿花娟娟，五花绣出葵花圆，蹋花上下双文鸳。双文鸳，玉连琐；髻斜斜，马初堕。
蹋蹴篇
作者：杨维桢
朝代：元

金鞭齐停马上郎，落花旋风打毬场，绣轮掷过东家墙。
东家墙，嗓双燕；平头奴，摇便面。
蹋鞠歌赠刘叔芳
作者：杨维桢
朝代：元
体裁：古风

蹋鞠复蹋鞠，佳人当好春。金刀剪芙蓉，纫作满月轮。落花游丝白日长，年年他宅媚流光。绮襦珠络锦绣裆，草裀漫地绿色凉。揭门缚綵观如堵，恰呼三三唤五五。低过不坠蹴忽高，蛱蝶窥飞燕回舞，步矫且捷如凌波。轻尘不上红锦靴，扬眉吐笑颊微涡。江南年少黄家多，刘娘刘娘奈尔何！只在当年旧城住，门前一株海棠树。
蹋鞠篇
作者：杨维桢
朝代：元

江南女儿花娟娟，五花绣出葵花圆，蹋花上下双文鸳。双文鸳，玉连琐。髻斜斜，马初堕。金鞭齐停马上郎，落花旋风打毬场，绣轮掷过东家墙。东家墙，噪双燕。平头奴，摇便面。
蹋鞠篇·其一
作者：杨维桢
朝代：元
体裁：乐府曲辞

江南女儿花娟娟，五花绣出葵花圆，蹋花上下双文鸳。双文鸳，玉连琐。髻斜斜，马初堕。
蹋鞠篇·其二
作者：杨维桢
朝代：元
体裁：乐府曲辞

金鞭齐停马上郎，落花旋风打毬场，绣轮掷过东家墙。东家墙，噪双燕。平头奴，摇便面。
辛家女
作者：杨维桢
朝代：元
体裁：乐府曲辞

辛家女，父书曾，读春秋经，岂比高家二女夜读兵。辛老人，古遗直。议郎云言一一关社稷，吁嗟英言光父则。抱颈郎君器如斗，魏祚得之那可久。卞夫人，绝左右，未若英言贤可后。
过沙湖书所见
作者：杨维桢
朝代：元
体裁：古风

五月落残梅子雨，沙湖水高三尺强。大风开帆作弓满，白浪触船如马狂。唱歌买鱼赤须老，打鼓踏车青苧娘。故人相忆在楼上，坐对玉山怀草堂。
连理枝
作者：杨维桢
朝代：元
体裁：古风

主家连理木，昨夜一枝零。野藤沿别树，相托万年青。
追和鲜于公寄山斋先生钓石诗
作者：杨维桢
朝代：元
体裁：七言律诗

星滩分得小双台，不染东华半点埃。爽气时从仙掌出，青天忽见岳莲开。云根远带桐江水，夜雨新生海眼苔。九朵峰前成屡忆，不随霜鹤寄诗来。
送僧归日本
作者：杨维桢
朝代：元
体裁：七言律诗

东风昨夜来乡国，又见阶前吴草青。金锡躅空灵鸟逝，宝珠嗅海毒龙腥。车轮日出扶桑树，笠盖天倾北极星。我欲东夷访文献，归来中土校全经。
送史才叟迁上饶吏代冯元赠
作者：杨维桢
朝代：元
体裁：骚

一门三相两封王。见说郎，美文章。收拾长才青眼是黄堂。柏府槐厅朝暮直披玉雪倚冰霜。灵山怀玉郁苍苍。古城隍，带仙房。瑶草紫芝随处发天香。尽道如今迁外好，只今朝风送玉琳琅。金缕唱，锦帆张。
送史才叟迁上饶吏，代冯元赠
作者：杨维桢
朝代：元

一门三相两封王。见说郎，美文章。收拾长才青眼是黄堂。柏府槐厅朝暮直披玉雪倚冰霜。灵山怀玉郁苍苍。古城隍，带仙房。瑶草紫芝陏处发天香。尽道如今千外好■■■■■■■■■■■金缕唱，锦帆张。
送司农丞杭公还京诗
作者：杨维桢
朝代：元
体裁：古风

十年农星晦无光，太史昨夜占五潢。国家大本重谷禄，曰奎曰胃明天仓。中书垣次大司农，署秩列九卿，尊大府，春耕藉亩冬藏冰，六十五官八九扈。杭公均输少卿属，赋足国家民亦足。农田漕运一时了，文如锦绣人如玉。归来奏仪帝曰俞，诏书宽大赐民租。太平治象今日见，不用再讲贞元宰相均田图。
送吕左辖还越
作者：杨维桢
朝代：元
体裁：七言律诗

保障南藩第一功，未容若木挂雕弓。露书誓剪金床兔，壮气平吞黑槊公。万里天威龙虎北，五云佳气凤皇东。麦城又报捷书至，江上将军是吕蒙。
送吕左辖还越（名珍）
作者：杨维桢
朝代：元

保障南藩第一功，未容若木挂雕弓。露书誓剪金床兔，壮气平吞黑槊公。万里天威龙虎北，五云佳气凤凰东。麦城又报捷书至，江上将军是吕蒙。
送客洞庭西
作者：杨维桢
朝代：元

送客洞庭西，雷堆青两两。陈殿出空明，吴城连苍莽。春随湖色深，风将潮声长。扬柳读书堂，芙蓉采菱桨。怀人故未休，望望欲成往。
送客洞庭西
作者：杨维桢
朝代：元
体裁：五言排律

送客洞庭西，雷堆青两两。陈殿出空明，吴城连苍莽。春随湖色深，风将潮声长。杨柳读书堂，芙蓉采菱桨。怀人故未休，望望欲成往。
送康司业诗
作者：杨维桢
朝代：元

赫赫胄监，礼乐攸司。祭酒长之，师氏贰之。明天子作，我民■极。何以播教？师氏有职。惟明天子，惟烈祖是，因烈祖始。受命肇立成均，天子戾止。作尔多士，多士济济。惟天子使，曰若康公，穆穆雍雍。多士济济，惟言来从。天子问道，其言如钟。天子广化，其德如风。维桢作颂，配于乐工。
送康司业诗
作者：杨维桢
朝代：元
体裁：古风

赫赫胄监，礼乐攸司。祭酒长之，师氏贰之。明天子作，我民□极。何以播教？师氏有职。惟明天子，惟烈祖是，因烈祖始。受命肇立成均，天子戾止。作尔多士，多士济济。惟天子使，曰若康公，穆穆雍雍。多士济济，惟言来从。天子问道，其言如钟。天子广化，其德如风。维桢作颂，配于乐工。
送康司业诗
作者：杨维桢
朝代：元
体裁：四言诗

赫赫胄监，礼乐攸司。祭酒长之，师氏贰之。明天子作，我民极何。以播教师，氏有职惟。明天子惟，烈祖是因。烈祖始受，命肇立成。均天子戾，止作尔多。士多士济，济惟天子。使曰若康，公穆穆雍。雍多士济，济惟言来。从天子问，道其言如。钟天子广，化其德如。风维祯作，颂配于乐。
送曹生之京
作者：杨维桢
朝代：元
体裁：五言律诗

十载辞京国，常怀玉笋班。凤麟游璧水，虎豹启天关。海树分秦雨，江云隔楚山。壮游须努力，况子正红颜。
送杨明归越觐亲
作者：杨维桢
朝代：元
体裁：古风

天西白云天东飞，乌台春之乌依依。高堂游子归未归。堂前春草生春晖。行行舟发彭郎矶，勿遣霜霜露露沾人衣。
送杨生琰归溧阳
作者：杨维桢
朝代：元
体裁：五言律诗

之子吾同姓，相逢已道南。春衣彫白苧，佳树长黄柑。雨淡潜龙寺，天清漂女潭。蒲公读书处，白石有新庵。
送玉笥生往吴大府之聘兼简国宝枢相宾卿客省
作者：杨维桢
朝代：元
体裁：七言律诗

近报淮吴张柱国，楼船遣使聘嘉宾。汉家自有无双士，赵客何劳十九人。天上琼花回后土，江南杜宇到天津。若逢吕相烦相问，应有奇书痛绝秦。
送王知事迁台架阁
作者：杨维桢
朝代：元
体裁：古风

河间王郎后王粲，文采风流发奇干。十年挟策胄子学，博士先生此邻县。登楼作赋少追骚，六代同风扫糜烂。孰知王郎气骨高，声处箴官执□弹。大朝陈署统乌府，三语从容五行雁。案头可但抱成书，簪笔□□曾坐旦。浙河以西风纪难，官寺狼残民久散。定应敷奏一鸣汤，未数威棱三斗炭。且令风裁徒事幕，三尺持平金石贯。喜见清□出冰雪，又送文溪入秋汉。南端文法重检详，架阁名官资主辩。皂囊白简不敢咨，如守遗珠剑空盼。九重关内急群言，天子英明在东观。寄语西来王子渊，早颂贤臣职台谏。谏章前一及东南，且为盐租发长叹。
送王知事迁台架阁
作者：杨维桢
朝代：元

河间王郎后王粲，文采风流发奇干。十年挟策胄子学，博士先生此邻县。登楼作赋少追骚，六代同风扫糜烂。孰知王郎气骨高，声处箴官执□弹。大朝陈署统乌府，三语从容五行雁。案头可但抱成书，簪笔□□曾坐旦。浙河以西风纪难，官寺狼残民久散。定应敷奏一鸣汤，未数威棱三斗炭。且令风裁徒事幕，三尺持平金石贯。喜见清出冰雪，又送文溪入秋汉。入秋汉。南端文法重检详，架阁名官资主辩。皂囊白简不敢咨，如守遗珠剑空盼。九重关内急群言，天子英明在东观。寄语西来王子渊，早颂贤臣职台谏。谏章前一及东南，且为盐租发长叹。
送理问王叔明
作者：杨维桢
朝代：元
体裁：七言律诗

金汤回首是邪非，不用千年感令威。富贵向人谈往梦，干戈当自息危机。雄风豪雨将春去，剩水残山送客归。闻说清溪黄鹤在，鹤边仍有钓鱼矶。
送用上人之金陵
作者：杨维桢
朝代：元
体裁：五言律诗

东土帝王州，高僧汗漫游。□衣收夜雨，洗钵渡江流。草发金银穴，花飞霹雳沟。携诗见短李，应下读书楼。
送经理官黄侯还京
作者：杨维桢
朝代：元

天子龙飞定两都，山川草木尽昭苏。三吴履亩难为籍，四海均田喜有图。海市鱼盐开斥卤，泖乡■稏熟膏腴。赏功行见承殊渥，此地重分汉以符。注：■——“禾罢”
送经理官黄侯还京
作者：杨维桢
朝代：元
体裁：七言律诗

天子龙飞定两都，山川草木尽昭苏。三吴履亩难为籍，四海均田喜有图。海市鱼盐开斥卤，泖乡䆉稏熟膏腴。赏功行见承殊渥，此地重分汉以符。
送罗太初北游
作者：杨维桢
朝代：元
体裁：七言律诗

聚散何如水上沤，君行朔漠我东州。三年风雨同为客，一日江湖各问舟。古木残阳栖短景，清琴凉月照高秋。燕山驿路四千里，归梦还能到此不。
送薛推官诗
作者：杨维桢
朝代：元

有渊有清，又静且平。有照斯应，孰有挠有澄？我有疑臬，伊谁质之？我有往罚，伊谁出之？孰夺我美？心如失之。虽夺我美，其用则迩。何以用之？骢马御史。维骢马史，群吏之师，四方之纪。
送薛推官诗
作者：杨维桢
朝代：元
体裁：四言诗

有渊有清，又静且平。有照斯应，有挠有澄。我有疑臬，伊谁质之。我有枉罚，伊谁出之。孰夺我美，心如失之。虽夺我美，其用则迩。何以用之，骢马御史。虽骢马史，群吏之师，四方之纪。
送谢太守
作者：杨维桢
朝代：元
体裁：七言律诗

朝廷遣使航东海，万里南来送玺书。著屐登山良不恶，分符典郡复何如。白苏事业千年后，吴楚封疆百战馀。今日养民方急务，肯将徵算及舟车。
送谢太守
作者：杨维桢
朝代：元

朝廷遣使航东海，万里南来送玺书。
著屐登山良不恶，分符典郡复何如？白苏事业千年后，吴楚封疆百战余。
今日养民方急务，肯将征算及舟车？
送谢太守
作者：杨维桢
朝代：元
体裁：五言排律

湖秀今三郡，循良第一人。武林非复旧，文比要图新。海岳东南会，湖江左右邻。曾开天水国，直问尾箕津。府大同京尹，居崇异国宾。提封家万户，易俗力千钧。惜也承平久，于焉值乱频。烟华馀故市，风物感残民。今日怀匡济，乘时好拊循。念君多意气，满腹贮精神。别地梅凝曙，寒江柳孕春。过船沙没屐，驻旆雪埋轮。黾勉犹无及，穷愁不敢嗔。赠言知面赧，取醉寄情真。勿袖烹鲜手，须閒牧犊身。推诚归简妙，植善息顽嚚。乱后无家世，渔中有隐沦。千年黄鹤返，万里白鸥亲。莫学张京兆，应如召信臣。貂蝉从岳牧，图画可麒麟。
送贡侍郎和籴还朝兼柬李治书同年二首·其一
作者：杨维桢
朝代：元
体裁：七言律诗

南来使者急兵荒，令下吴侬出盖藏。自是酂侯能给饷，从知汲黯可开仓。王师刁斗晨连灶，神女旌旗夜直樯。我有干时书愿上，草茅望阙九天长。
送贡侍郎和籴还朝兼柬李治书同年（二首）
作者：杨维桢
朝代：元

南来使者急兵荒，令下吴侬出盖藏。自是酂侯能给饷，从知汲黯可开仓。王师刁斗晨连灶，神女旌旗夜直樯。我有干时书愿上，草茅望阙九天长。¤
送贡侍郎和籴还朝兼柬李治书同年（二首）
作者：杨维桢
朝代：元
体裁：七言律诗

吏部论思冠六曹，采言还后采时髦。不才何用麒麟揎，奇略须收虎豹韬。无奈关梁长扰扰，可堪州县正嗷嗷。乌台若见同袍李，为说扬雄老赋骚。
送贡尚书入闽
作者：杨维桢
朝代：元
体裁：七言律诗

绣衣经略南来后，漕运尚书又入闽。万里铜盐开越峤，千艘升斗贸蕃人。香熏茉莉春酲重，叶卷槟榔晓馔频。海道东归閒未得，法冠重戴发如银。
送费梦臣北上并简十八丈
作者：杨维桢
朝代：元
体裁：七言律诗

桃花新水涨湖头，今日南风起戍楼。云近紫台龙虎气，春回青海凤鳞游。箫韶美颂从容上，光范长书次第投。为问湖南名奉使，绿衣骢马正风流。
送赵季文都水书吏考满诗
作者：杨维桢
朝代：元
体裁：古风

勾吴水为国，桑田水相争。水大连陂湖，水小吞泖泾。高庐或凡垫，下土孰容耕。吴萌罹患久，都水置司平。治水亦多术，害去利始兴。侃侃赵公子，为吏有能声。弃流截高岸，芜塞开通塍。都府资治画，课最上农卿。迁官到州县，穑事话田更。推此泽物志，圣化相流行。
送邓炼师祁雨歌
作者：杨维桢
朝代：元
体裁：古风

东海水，枯沃焦，神工无处寻天瓢。松陵太平守，闵民苦疾呼。邓师诛寇妖，诛跛妖，役丁甲，蚩尤鼓风旗倒搜，插龙龙走白龙潭，迅霆夜擘干将匣。于乎县令不积薪，将军不拜井。炉烟一穗达丹诚，三日甘霖云万顷。君不见漕家粮船星火急，瓜州渡头河水涩。苍天苍天不悔祸，海民尽作枯鱼泣。邓师鬼工烦叱诃，稻田粒粒真珠多。松陵太守报新政，和气化作击壤尧民歌。
送邓炼师祁雨歌
作者：杨维桢
朝代：元

东海水，枯沃焦，神工无处寻天瓢。松陵太平守，闵民苦疾呼。邓师诛寇妖，诛跛妖，役丁甲，蚩尤鼓风旗倒搜，插龙龙走白龙潭，迅霆夜擘干将匣。於乎县令不积薪，将军不拜井。炉烟一穗达丹诚，三日甘霖云万顷。君不见漕家粮船星火急，瓜州渡头河水涩。苍天苍天不悔祸，海民尽作枯鱼泣。邓师鬼工烦叱诃，稻田粒粒真珠多。松陵太守报新政，和气化作击壤尧民歌。
送钱思复之永嘉山长
作者：杨维桢
朝代：元
体裁：七言律诗

湖头送客綵舟移，青雀飞来花满枝。进士旧传罗刹赋，佳人新唱《竹枝词》。黄桐锦树秋风早，青奥红云海日迟。思远楼前约相见，西山烟雨画新眉。
遂初堂
作者：杨维桢
朝代：元
体裁：古风

莺之湖兮清且腴，溉我田畴兮舄卤为畬。出有航兮食有鱼。归欤归欤，我亲我娱。亲虽逝兮，我心在庐。遂吾遂兮，我心之初遂兮，乌知其余？
道人一亩宅
作者：杨维桢
朝代：元

道人一亩宅，乃在清江浔。山童解迎客，开户花木深。幽草有远意，仙禽无俗言。剑气或成虎，丹光欲流金。丸中探日月，画前见天心。
道人一亩宅
作者：杨维桢
朝代：元
体裁：乐府曲辞

道人一亩宅，乃在清江浔。山童解迎客，开户花木深。幽草有远意，仙禽无俗音。剑气或成虎，丹光欲流金。丸中探日月，画前见天心。
道人歌
作者：杨维桢
朝代：元

道人飞来朗风岑，玄都上下三青禽。傅桑已作青海断，鳌丘又逐罗浮沉。初见蜍精生月腹，前身捣药婆娑明。还仙服食终恍惚，天上仙骸成积林。手持女娲百炼笛，笛中吹破天地心。心地心，何高深。八千岁，无知音。
道人歌
作者：杨维桢
朝代：元

道人飞来朗风岑，玄都上下三青禽。榑桑已作青海断，鳌丘又逐罗浮沉。初见蜍精生月腹，前身捣药㜑娑阴。还仙服食终恍惚，天上仙骸成积林。手持女娲百炼笛，笛中吹破天地心。天地心，何高深，八千岁，无知音。
道人歌
作者：杨维桢
朝代：元
体裁：乐府曲辞

道人飞来朗风岑，玄都上下三青禽。榑桑已作青海断，鳌丘又逐罗浮沉。初见蜍精生月腹，前身捣药婆娑阴。还仙服食终恍惚，天上仙骸成积林。手持女娲百炼笛，笛中吹破天地心。天地心，何高深，八千岁，无知音。
道旁骑
作者：杨维桢
朝代：元
体裁：乐府曲辞

春风扇官道，官柳黄金条。道旁百金骑，侠气争春骁。竹间小桃花，嫣如董娇娆。下马隔花语，疑是花中妖。
邯郸美人
作者：杨维桢
朝代：元

邯郸市上美人家，美人小袜青月牙，绣靴对着平头鸦。平头鸦，蹋场下；包银壶，驮细马。
邯郸美人
作者：杨维桢
朝代：元

邯郸市上美人家，美人小袜青月牙，绣靴对著平头鸦。平头鸦，蹋场下，包银壶，驮细马。裙翻柳脚垂青空，水花吹乱秋芙蓉，须臾气喘如渴虹。如渴虹，索银瘿，转辘轳，饮金井。
邯郸美人·其一
作者：杨维桢
朝代：元
体裁：古风

邯郸市上美人家，美人小袜青月牙，绣靴对著平头鸦。平头鸦，蹋场下，包银壶，驮细马。
邯郸美人·其二
作者：杨维桢
朝代：元
体裁：古风

裙翻柳脚垂青空，水花吹乱秋芙蓉，须臾气喘如渴虹。如渴虹，索银瘿，转辘轳，饮金井。
邯郸美人二首
作者：杨维桢
朝代：元

邯郸市上美人家，美人小袜青月牙。绣靴对着平头鸦。平头鸦，蹋场下。包银壶，驮细马。裙翻柳脚垂青空，水花吹乱秋芙蓉。须叟气喘如渴虹。如渴虹，索银瘿。转辘轳，饮金井。
邯郸道
作者：杨维桢
朝代：元
体裁：乐府曲辞

忽见邯郸道，千秋万岁哀。君王金不惜，应筑望乡台。
郭天锡春山图
作者：杨维桢
朝代：元
体裁：七言绝句

不见朱方老郭髯，大江秋色满疏帘。醉倾一斗金壶汁，貌得江心两玉尖。
鄂国公
作者：杨维桢
朝代：元
体裁：古风

玄武门前人蹀血，虬须天子谏凶孽。谁开贞观太平功，夺朔将军三寸铁。三寸铁，鄂国公，将军真有回无功。呜呼，海池一语开天听，手敕亲颁宫府定。人知房杜掌经纶，谁识将军善词命？善词命，万古之无谁与并？
醴泉辞
作者：杨维桢
朝代：元

醴泉兮无源，灵芝兮无根。如何求俊兮，而欲求乎人门。
醴泉辞
作者：杨维桢
朝代：元
体裁：乐府曲辞

醴泉兮无源，灵芝兮无根。如何求俟兮，而欲求乎人门。
采桑词
作者：杨维桢
朝代：元
体裁：乐府曲辞

吴蚕孕金蛾，吴娘中夜起。明朝南陌头，采桑鬓不理。使君从何来，调妾桑中憙。不识秋胡妻，误认金楼子。
采莲曲
作者：杨维桢
朝代：元

东湖采莲叶，西湖采莲花。一花与一叶，持寄阿侯家。同生愿同死，死葬清泠洼。下作锁子藕，上作双头华。
采莲曲·其一
作者：杨维桢
朝代：元
体裁：五言绝句

东湖采莲叶，西湖采莲花。一花与一叶，持寄阿侯家。
采莲曲·其二
作者：杨维桢
朝代：元
体裁：五言绝句

同生愿同死，死葬清泠洼。下作锁子藕，上作双头华。
采莲曲二首
作者：杨维桢
朝代：元

东湖采莲叶，西湖采莲花。
一花与一叶，持寄阿侯家。
同生愿同死，死葬清泠洼。
下作锁子藕，上作双头花。
采莲曲（二首）
作者：杨维桢
朝代：元

东湖采莲叶，南湖采莲花。
一花与一叶，持寄阿侯家。
采莲曲（二首）
作者：杨维桢
朝代：元

同生愿同死，死葬清泠洼。下作锁子藕，上作双头花。
采菱曲
作者：杨维桢
朝代：元

若下清塘好，清塘胜若耶。鸳鸯飞镜浦，鸂？睡银沙。两桨夹螳臂，双榔交犬牙。照波还自惜，艳色似荷花。袖惹红萍湿，裙牵翠蔓斜。大堤东过客，背面在蒹葭。日落江风起，清歌杂笑哇。
采菱曲
作者：杨维桢
朝代：元
体裁：古风

若下清塘好，清塘胜若耶。鸳鸯飞镜浦，鸂�睡银沙。两桨夹螳臂，双榔交犬牙。照波还自惜，艳色似荷花。袖惹红萍湿，裙牵翠蔓斜。大堤东过客，背面在蒹葭。日落江风起，清歌杂笑哇。
采菱曲
作者：杨维桢
朝代：元

若下清塘好，清塘胜若耶。鸳鸯飞镜浦，鸳鸯睡银沙。两桨夹螳臂，双榔交犬牙。照波还自惜，艳色似荷花。袖惹红萍湿，裙牵翠蔓斜。大堤东过客，背面在兼葭。日落红风起，清歌杂笑哇。